text:
यीशु मसीह के छथि?
प्रश्न: यीशु मसीह के छथि?
उत्तर: यीशु मसीह के छथि ? "की, परमेश्वपर अस्तित्वामे छथि ?" ई प्रश्नत के छोड़ि बहुत कम लोक ई प्रश्नस कएलथि जे की, यीशु मसीह के कोनो अस्तित्वक छल। सामान्यत: मानल जाएत अछि जे यीशु ठीकेमे एकटा मनुख छलाह जे करीब–करीब २००० बरख पहिले इजरायलक धरती पर चलल–बुलल छलथि। झंझट त’ तखन शुरू होएत अछि जखन यीशु के पूरापूरी चिह्नय पर विचार होएत अछि। करीब–करीब सब पैघ धर्म ई कहि दैत अछि जे यीशु एकटा भविष्यठवक्ताल, एकटा नीक मास्टघर वा एकटा पंडित छलाह। परेशानी त’ ई अछि जे बाइबिल हमरा बतबैत अछि जे ‘यीशु अनन्ताता मे एकटा भविष्यिवक्ताा, एकटा नीक मास्टबर वा एकटा पंडित स’ बेसी आओर किछु छलाह।
सी. एस. लुईस अपन किताब मेयर क्रिस्चेनिटी (केवल मसीही धर्म) मे लिखैत छथि जे, "हम एतय ककरो ई बुड़बकहा गप्प कहए स’ रोकबाक प्रयास करैत छी जे कि लोक हरदम हुनका (यीशु मसीह) बारेमे कहैत छथि: "हम यीशु के एकटा पैघ नैतिक शिक्षकक रूपमे स्वीतकार करबाक लेल तैयार छी, परन्तुक हम हुनकर परमेश्वयर होएबाक दावाके स्वीमकार नहि करैत छी।" ई एकटा ओ गप्पड अछि जे हमरा नहि कहक चाही। एकटा व्यपक्ति जे केवल एकटा मनुख छलाह आ ओहि तरहक गप्प कहैत छलाह जेना यीशु कहलखिन्हप ओ एकटा महान नैतिक शिक्षक नहि भए सकैत छथि। ओ या त’ एकटा पागल मनुख भए सकैत छथि – ओहिना जेना कि कियो कहैथ जे कि ओ एकटा पाकल अंडा अछि – या नहि त’ ओ नरकक राक्षस भए सकैत अछि। अहॉके अपना दिस स’ चुनब चाही। या त’ ओ व्यिक्ति जे छलैथ आओर जे छथि ओ परमेश्वगरक संतान छथि या नहि त’ कोनो पागल या किछु और बहुत खराब ... अहॉ हुनकर बेवकूफीक लेल हुनका चुप करा सकैत छियन्हि, एकटा राक्षसक रूपमे हुनकापर थूकि सकैत छी आओर मारि सकैत छी; नहि त’ अहॉ हुनका चरणमे खसि कए हुनका प्रभु या परमेश्व र कहि सकैत छी। मुदा हमरा सभके कोनो कृपालु मूरख संग ई निर्णय नहि लेबाक चाही जे कि ओ एकटा पैघ शिक्षक छलाह। ओ ई विकल्पप हमरा सभक लेल नहि छोड़ने छथि। हुनकर एहन कोनो मंशा नहि छल।"
तहन, यीशु की होएबाक दावा कएलथि? बाइबिल की कहैत अछि - ओ के छलाह? सबस’ पहिले, यूहन्ना १०:३० मे यीशुके लिखल बात दिस देखैत छी जे, "हम आ परमपिता एकहि छी।" पहिल नजरमे ई परमेश्व३र होएबाक दावा नहि बुझायत अछि। हालांकि, हुनकर कहलापर यहूदी सभक प्रतिक्रियाके देखैत छी जे, "यहूदी सभ हुनका उत्तिर देलकन्हि जे नीक काजक लेल हम तोहरा पर पाथर नहि फेकि रहल छियौ, मुदा परमेश्वलर के निंदा करबाक कारणे आओर एहि दुआरे कि तू मनुख भए क’ अपना के परमेश्वनर कहैत छह तैं हम तोरा पाथर मारैत छियह" (यूहन्नाभ १०:३३)। यहूदी सभ यीशु के कहल गप्पेके परमेश्वएर होएबाक दावा बुझलक। निचलका पदमे यीशु यहूदी सभके बुझाबए लेल कखनो ई नहि कहलाह जे कि, "हम परमेश्वतर होएबाक दावा नहि कएलहुं।" एहि बात स’ बुझायत अछि जे यीशुक ई घोषणा जे "हम आ परमेश्वोर एकहि छी" (यूहन्ना १०:३०) स’ ठीके कहैत छलाह जे ओ परमेश्विर छथि। यूहन्नात ८:५८ एकटा दोसर उदाहरण अछि। यीशु कहलथिन्ह, "हम अहॉ स’ ठीके कहैत छी जे एहि स’ पहिले कि इब्राहिम जन्मयल, हम छी।" फेर स’ एकर प्रतिक्रिया ‘मे यहूदी सभ पाथर उठा कए यीशुके मारय चाहलक (यूहन्नाइ ८:५९)। यीशु जे अपन पहचान "हम छी" कहि कए देलथि ओ पुरना नियममे परमेश्वारक नामक सोझगर प्रयोग छल (एक्सोाडस ३:१४)। जँ यीशु एहन गप्पी नहि कहने छलाह जकरा यहूदी सभ परमेश्व रक निन्दा केनाई, मतलब परमेश्वयर होएबाक दावा केनाई, बुझैत छल त’ यहूदी सभ फेर स’ यीशु पर पाथरवाजी करय किएक चाहैत छल?
यूहन्नाल १:१ कहैत अछि जे, "शब्द’ परमेश्वार छल।" यूहन्नाई १:१४ कहैत अछि "वचन देहधारी भेल।" ई पूरा–पूरी देखबैत अछि जे यीशु देह रूपमे परमेश्ववर छथि। यीशुक चेला थौमस यीशुक संबंधमे कहैत छथि जे, "हे हमर भगवान, हे हमर परमेश्वमर" (यूहन्नाु २०:२९)। यीशु ओकरा सुधारलाह नहि। पुजारी पौल हुनकर एहि शब्दभमे वर्णन करैत छथि जे, "...हमरा सभक महान परमेश्वहर आ उद्धारकर्ता यीशु मसीह" (तीतुस २:१३)। पुजारी पतरस सेहो एहिना कहैत छथि जे, "...हमर परमेश्वपर आ उद्धारकर्ता यीशु मसीह" (२पतरस १:१)। परमपिता परमेश्वीर सेहो एहि तरह सय यीशुक पूरा पहचानक गवाह छथि, "मुदा बेटा के बारेमे ओ कहैत छथि जे "हे परमेश्वसर अहॉक सिंहासन युगयुगान्तशर तक रहत, अहॉक राजक राजदण्ड’ अछि।" यीशुक पुरना लिखल वसियत ई घोषणा करैत अछि जे, "हमरा सभक लेल एकटा नेना जनम लेलक, हमरा सभके एकटा बेटा भेटल, आओर ओकर कनहा पर सरकार चलत। आ ओ चमत्कानरी सलाहकार, बड़का भगवान, अंतहीन पिता आ शांतिक युवराज कहौताह।"
ताहि दुआरे, जेना कि सी. एस. लुईस पकिया कएलथि जे यीशुके एकटा नीक शिक्षकक रूपमे माननाई कोनो विकल्पन नहि अछि। यीशु स्प ष्टन आओर अकाट्य रूप स’ अपना के परमेश्वसर होएबाक दावा कएलन्हि। अगर ओ परमेश्वार नहि छथि त’ फेर ओ झुठ्ठा छथि आ ताहि कारण ओ एकटा पैगंबर; वा नीक शिक्षक वा धार्मिक लोक सेहो नहि छथि। हरदम यीशु के शब्द क चिरौरी करबाक प्रयासमे एखनुका विद्वान ई दावा करैत छथि जे "वास्त विक ऐतिहासिक यीशु" ओ सभ गप्पी नहि कहलाह जे कि बाइबिल हुनका कहैत अछि। परमेश्वीरक कहल शब्दयक संग विवाद करए वला हम सभ के होएत छी ? जे यीशु ई गप्प। कहलखिन्हि की नहि कहलखिन्ह? यीशु के दू हजार साल बादक कोनो विद्वानमे एतेक ज्ञान कोना भए सकैत अछि जे यीशु ई गप्पन कहलथिन्ह आ ई गप्पल नहि कहलथिन्हे, जतेक कि हुनका संग रहयवला, हुनकर सेवा करय बला आ स्वियं यीशु स’ शिक्षा पाबए बला के भ’ सकैत अछि (यूहन्नाग १४:२६)?
यीशु के उचित पहचान परक प्रश्न एतेक महत्व’पूर्ण किएक अछि? एहि स’ कि फर्क पड़ैत छै जे यीशु परमेश्व्र छथि वा नहि? यीशु के परमेश्वकर होएबाक सबस’ पैघ कारण इएह जे अगर यीशु परमेश्व्र नहि होएतथि त’ हुनकर मृत्युश स’ पूरा दुनिया के पापक जुरमानक दाम पुरबाक लेल काफी नहि भ’ सकैत छल (१यूहन्नार २:२)। केवल परमेश्वनरे एहन पैघ जूरमाना भरि सकैत छथि (रोमियो ५:८; २कुरिन्थिबयों ५:२१)। यीशु के परमेश्व र होएबाक छलन्हि जाहि स’ कि ओ हमरा सभक करजा चुकता कए सकैत छलाह। यीशु के मनुख होएबाक छलन्हि जाहि स’ कि ओ मरि सकैथ। केवल यीशु मसीहमे विश्वाहस कएला स’ उद्धार भेटि सकैत अछि! यीशु के ई प्रभुते छन्हि जे कि सिर्फ वैह उद्धारक एकमात्र बाट छथि। यीशु के प्रभुते छन्हि जे कि ओ ई दावा कएलथि जे "उचित बाट, सच आ जीवन हम ही छी। हमरा बिना कियो परमपिता लग तक नहि पहुंच सकैत छथि" (यूहन्नाै १४:६)।
English
यीशु मसीह के छथि?


c: text/html

text:
‘व्यापारी वर्गमे उत्साहहीन दशमी’
जनकपुरधाम २६ । एहि वर्षक दशैं बुधदिनसँ शुरु भऽ चुकल अछि । दशैं शुरु हएबाक संगहि जनकपुरसहित देशभरि चलहपहलमे वृद्धि भेल अछि । जनकपुर बाहर रहल व्यक्तिसभ दशैं मनाबएले धमाधम घर घुुरि रहल छथि । अपन अपन घर आएल व्यक्तिसभ दशैं मनाबएलेल उत्साहित देखलगेल छथि ।
विभिन्न मन्दिरसभमे दशैं अवधिभरि होबएबला पूजा जनकपुरक रौनकता बढओने अछि । जनकपुरक राजदेवी मन्दिरसहित दर्जनौं स्थानमे दुर्गा पुजा भऽ रहल अछि । भिन्सर ४ बजेसँ मन्दिरसभमे पुजा करबाले श्रद्धालुसभक भिड रहल करैत अछि । आ, साँझमे सेहो मन्दिरसभमे श्रद्धालुसभक चहलपहल रौनकता बढओने अछि ।
जनकपुरमे चहलपहल बढलाकबादो एहि वर्षक दशैं एतुका व्यापारी व्यवसायीसभकेँ उत्साहित नहि बनओने अछि । बेरबेरके मधेश आन्दोलन आ गत वर्ष स्थानीय चुनवाक कारण प्रभावित भेलाकबादो एहि वर्ष दशैंमे निक व्यापार व्यवसायक आशा छल, एतुका व्यापारी वर्गमे । मुदा, विगतके वर्ष जँका एहुबेर ओतेक उत्साहित नहि छथि, स्थानीय व्यापारी ।
समय पर सडक निर्माण कार्य पुरा नहि भेलाकबाद दशैं शुरु भेलाकबादो बजारमे खरिददारसभक भिड नहि अछि । विगतमे दशैं शुरु होइते उपभोक्तासभक भिड रहल करैत छल मुदा एहि वर्ष सेहो दशैं शुरु भऽ चुकल अनुभूति नहि भऽ सकल स्थानीय जनक चौक पर रेडिमेड कपडाक दोकान सञ्चालन करैत आएल एक व्यापारी बतओलन्हि ।
दशैंमे जनकपुरक प्रमुख व्यापारिक केन्द्र रहैत अछि जानकी मन्दिर, जनक चौक आ सोनापट्टी । मुदा, एखन ई क्षेत्र अस्तव्यस्त अछि । तोडफोडक कारण दोकानसभ सञ्चालनमे नहि आबि सकल अछि तऽ पैदल चलफिर करबालेल सेहो रास्ता नहि अछि । दोकान आ रास्ता दुनु नहि रहलासँ एतुका व्यापारीबीच एहि वर्षक दशैं निरस बनल व्यापारीसभ बतबैत छथि ।
दशैंके नजदिक आबि कऽ बजार आ सडक अस्तव्यस्त भेलाक कारण व्यापारीसभमे उत्साह नहि देखलगेल जनकपुर उद्योग वाणिज्य संघक वरिष्ठ उपाध्यक्ष जीतेन्द्रप्रसाद साह बतबैत छथि । मन्दिर अगलबगल पुजा करएबलासभक भिड देखलगेलाकबादो बजार सुनसान रहल कहैत दशैंमे व्यापार व्यवसाय शुन्य रहल साह बतओलन्हि ।
‘दशैंके नजदिक मुख्य बजारक घरसभ तोडफोड कएलगेल अछि, चलफिर करबालेल रास्ता नहि अछि,’ वरिष्ठ उपाध्यक्ष साह कहलन्हि,‘रास्ता आ दोकान नहि रहल अवस्थामे सामान खरिद करबालेल के आओत ? सोनचाँदी बजारमे आदमी नहि अछि, व्यापार ध्वस्त भेल अछि ।’ सामान बिक्रि होएत कि नहि एहि डरसँ व्यापारीसभ सामान लओनाई सेहो छोडि देने हुनकर कहब छन्हि ।
तहिना धनुषा च्याम्बर अफ कमर्र्सक अध्यक्ष विजय साह सेहो दशैंमे जनकपुरक व्यवसाय शुन्य प्रायः रहल बतओलन्हि । दशमीके समयमे घरसभ तोडलगेलाक कारण बजारमे उपभोक्तासभ अओनाइ बन्द कऽ देने अध्यक्ष विजय बतओलन्हि ।
‘दशैं शुरु भऽ चुकल अछि मुदा राजदेवी मन्दिर आ जानकी मन्दिर जएबाक रास्ता नहि अछि,’ ओ कहलन्हि,‘मुख्य बजारमे रास्ता नहि रहल अवस्थामे सामान खरिद करबालेल के आओत ?’ निर्माण कार्यमे ढिलाइ व्यापारीसभक लेल एक प्रकारक जरिवाना रहल हुनकर कहब छलन्हि । सरकारक गलत नीतिके कारण महँगाई बढलासँ सेहो बजारमा अधिक उत्साह नहि देखलगेल ओ बतओलन्हि ।

robotstxt: allowed

filter: keep


text:
दरभंगा कोर्ट मंगलदिन राहुल यादव आओर पप्पू बिहारी के फांसी के सजा सुनौलक. दुनू पर दस-दस हजार टकाक जुर्माना सेहो लगाओल गेल अछि.
मामला 27 जनवरी 2011 के अछि. राहुल यादव आओर पप्पू बिहारी नेहरा गाम के पेट्रोल पंप लूटय गेल छल. एहि क्रम मे विरोध भेलाह पर ओ पेट्रोल पंप मालिक
अश्विनी चौधरी...स्टॉफ कैलाश सदा आओर दयाशंकर राय के गोली मारि हत्या करि देलक.
एहि मामला मे दोषी करार दैत कोर्ट दुनू के फांसी के सजा सुनौलक.
ओना एहि मामला मे सबूत केर अभाव मे कमलेश झा के बरी करि देल गेलन्हि. जखन कि नित्यानंद झा फरार छथिन्ह.


text:
पीटीई के प्रिंसिपल कॉरेसपोंडेंट, प्रिंसिपल कॉपी एडिटर, सीनियर कॉपी एडिटर, प्रोबैशनरी जर्नलिस्ट आओर ट्रेनी जर्नलिस्ट के जरूरत अछि.
एहि के लेल अहां के पास
पत्रकारिता के डिग्री या डिप्लोमा होनाए जरूरी अछि.
प्रोबैशनेरी आओर ट्रेनी जर्नलिस्ट के लेल अहांके लिखित परीक्षा देबय पड़त.
बेसि जानकारी के संग अप्लाई करय आओर फॉर्म डाउनलोड करय लेल अहां एहि लिंक के क्लिक करु-
ptinews
फॉर्म भरिsक hrm@pti.in ईमेल पर पठा दिऔ. सब्जेट मे जेहि पोस्ट के लेल अप्लाई करि रहल छी ओकर जिक्र जरूर करि देब. अप्लाई करय के लास्ट डेट अछि 30 दिसंबर, 2014. बेसि दिन नञि बाचल अछि. जल्दी करु.
Sr. HR Manager,
Press Trust of India
PTI Building,
4, Parliament Street,
New Delhi- 110001
अहां सभ के हमर शुभकामना.


text:
पटना। इ अजीब संयोग अछि, जाहि मामला मे प्रदेश प्रथम साबित भेल, ओहि मामला मे फिसड्डी भ गेल। गप भ रहल अछि केन्द्र प्रायोजित समेकित अल्प लागत स्वच्छता अभियान (आईएलसीएस) क। एहि योजना क तहत शहरी इलाका मे शुष्क शौचालय कए जलवाही शौचालय मे बदलबाक छल। जाहि ठाम शौचालय नहि अछि ओतहि शौचालय क निर्माण कराउल जेबाक छल। दस हजार टका क दर पर बनेवाला शौचालय क लेल 75 फीसदी केन्द्रीय मदद क प्रावधान अछि। बिहार एहि मामला मे अव्वल रहल जे पायलट प्रोजेक्ट क तहत ओ पटना जिला क चारिटा नगर निकाय क लेल 10 करोड़ क योजना बनाकए भारत सरकार स मंजूरी ल लेलक। टका सेहो भेटि गेल। मुदा दोसर पक्ष इ रहल जे पिछला साल जून महीना मे नगर विकास एवं आवास विभाग क तत्कालीन मंत्री भोला सिंह एलान केलथि जे प्रदेश कए शुष्क शौचालय क कलंक स मुक्त कराउल जाइत। गांधी जयंती यानी 2 अक्टूबर, 2009 तक एकर उन्मूलन भ जाइत। एकर बाद एकोटा शुष्क शौचालय प्रदेश मे नहि रहत। निराशाजनक पक्ष इ अछि जे भोला बाबू बिहारक भोला-भाला जनता कए बेवकूफ बनेबाक काज मे लागल रहलथि आ एखन धरि पूरा बिहार त दूर एकटा निकाय तक एकरा स पूर्णत: मुक्त नहि भ सकल अछि।
प्रथम चरण मे पटना जिला मे चारिटा निकाय (दानापुर, फुलवारी, खगौल आ मनेर) क लेल स्वीकृत 9808 शौचालय मे स मात्र 701 क एखन धरि पूरा निर्माण भ सकल अछि। हालांकि नगर विकास क प्रभार लेलाक बाद उप मुख्यमंत्री सुशील कुमार मोदी एहि दिशा मे पहल केलथिअछि। मोदीक कहबा अछि जे करीब 90 हजार शौचालय क निर्माण क प्रस्ताव कए मंजूरी भेटल अछि। चंद औपचारिकता क बाद चरणबद्ध तरीका स निर्माण क काज प्रारंभ भ जाइत। एकरा लेल पूरा राज्य मे सबटा स्थानीय शहरी निकाय स एहि प्रमाण पत्र लेल जाइगा जे हुनकर क्षेत्र मे शुष्क शौचालय नहि अछि।
ज्ञात हुए जे सुलभ आंदोलनक जन्म भेलाक बाद प्रदेश मे माथ पर मैला ढोबाक प्रथा संज्ञेय अपराध बनि चुकल अछि आ शुष्क शौचालय एहि स जुड़ल अछि। उच्चतम न्यायालय एहि मामला क मानीटरिंग सेहो करि रहल अछि। विडंबना इ अछि जे एहि सिलसिला मे किछु वर्ष पूर्व राज्य क सबटा नगर निकाय क कार्यपालक पदाधिकारी प्रतिशपथ पत्र दाखिल करि चुकल छथि जे हुनकर निकाय मे एकोटा कमाऊ शौचालय नहि अछि। एहन मे सर्वोच्च न्यायालय अगर नजर टेढ़ केलक त शपथ पत्र दाखिल करैवाला तत्कालीन अधिकारी क खाट ठार भ सकैत अछि। किया कि अनेक निकाय क ताजा सर्वेक्षण स साफ भ गेल अछि जे ओहि ठाम भारी संख्या मे कमाऊ शौचालय अछि, जेकरा जलवाही शौचालय मे बदलबाक योजना अछि।
शुष्क शौचालय क कलंक स मुक्ति नहि
पटना। इ अजीब संयोग अछि, जाहि मामला मे प्रदेश प्रथम साबित भेल, ओहि मामला मे फिसड्डी भ गेल। गप भ रहल अछि केन्द्र प्रायोजित समेकित अल्प लागत स्वच्छता अभियान (आईएलसीएस) क। एहि योजना क तहत शहरी इलाका मे शुष्क शौचालय कए जलवाही शौचालय मे बदलबाक छल। जाहि ठाम शौचालय नहि अछि ओतहि शौचालय क निर्माण कराउल जेबाक छल। दस हजार टका क दर पर बनेवाला शौचालय क लेल 75 फीसदी केन्द्रीय मदद क प्रावधान अछि। बिहार एहि मामला मे अव्वल रहल जे पायलट प्रोजेक्ट क तहत ओ पटना जिला क चारिटा नगर निकाय क लेल 10 करोड़ क योजना बनाकए भारत सरकार स मंजूरी ल लेलक। टका सेहो भेटि गेल। मुदा दोसर पक्ष इ रहल जे पिछला साल जून महीना मे नगर विकास एवं आवास विभाग क तत्कालीन मंत्री भोला सिंह एलान केलथि जे प्रदेश कए शुष्क शौचालय क कलंक स मुक्त कराउल जाइत। गांधी जयंती यानी 2 अक्टूबर, 2009 तक एकर उन्मूलन भ जाइत। एकर बाद एकोटा शुष्क शौचालय प्रदेश मे नहि रहत। निराशाजनक पक्ष इ अछि जे भोला बाबू बिहारक भोला-भाला जनता कए बेवकूफ बनेबाक काज मे लागल रहलथि आ एखन धरि पूरा बिहार त दूर एकटा निकाय तक एकरा स पूर्णत: मुक्त नहि भ सकल अछि।


text:
> मिथिला विकास परिषद केर ई नीक पहल
कोलकाता. मिथिला मे घर-घर गीतगाइन आ तइयो गीतगाइनक अभाव. ई आश्चर्यचकित करैत अछि. गीत गायब मैथिलानी लेल कोनो पहाड़ तोड़ब नहि. ई ओ गुण अछि जे मिथिलाक सभ माय अपन बेटी मे भरैत अछि आ पुतहु मे तकैत अछि. मुदा एतेक रहितो एकैसम शताब्दिक दोसर दशक मे मिथिलाक घर-घर आ जन-जन मे जखन पछिमाहा संस्कृतिक प्रभाव पसरल अछि, गीतगाइन भेटब मोश्किल भेल जा रहल अछि. कोलकाता मे मिथिला महोत्सव अपन संस्कृति कें टटोलबाक नीक अवसर देलक अछि. मिथिला विकास परिषद मूल तकैत महोत्सवक दोसर दिन गीतगाइन प्रतियोगिता केर आयोजन कयलक आ ओकर अप्रतिम सफलताक बाद गीतगाइन कें सम्मानित कयलक.
'गीतगाइन प्रतियोगिता 2012' मे भाग लेनिहार प्रतिभाग़ी कें प्रोत्साहित करबाक लेल 26 अगस्त 2012 (रविदिन) सांझ 5 बजे रवीन्द्र सरणी एवं महात्मा गांधी संगम स्थल पर स्थित दिगम्बर जैन भवन मे विशेष सम्मान समारोहक आयोजन कयल गेल. सुश्री आरती झा एवं सुश्री प्रियंका झा द्वारा गाओल भगवतीक वन्दना, बासुकीनाथक स्तुति ओ उपस्थित पाहुन लोकनिक सम्मान मे स्वागत गीत सं एहि कार्यक्रमक शुभारंभ कयल गेल. तारकेश्वर मिश्रा (सम्पादक, प्रभात खबर) बाबा विद्यापतिक प्रतिमा पर माल्यार्पण करैत दीप प्रज्ज्वलित क' उदघाटन कयलनि. मंचस्थ अतिथिगण मे प्रख्यात साहित्यकार एवं शिक्षाविद डॉ वीरेन्द्र मल्लिक, प्रो शंकर झा, समाजसेवी युगल किशोर झा, प्रसिद्ध समालोचक प्रफ़ुल्ल कोलख्यान, मीरा झा, सृष्टिनारायण झा आदि उपस्थित छलाह.
एहि अवसर पर सुप्रसिद्ध मैथिलसेवी तेजनारायण झा द्वारा प्रकाशित एवं श्रीमती मीरा देवी द्वारा संकलित 'श्री भगवती आराधना' पुस्तकक विमोचन भेल.
कार्यक्रमक अन्त मे गीतगाइन प्रतियोगिताक समस्त प्रतिभागी सुर-साजक संग गीत प्रस्तुत कयलनि एवं तदुपपरान्त हुनका लॊकनि कें पुरस्कृत कयल गेल.
(Report/Photo: भास्कर झा)


text:
जेएमआईटी मे पढ़ाई होएत शुरू
जगन्नाथ मिश्र इंस्टीट्यूट ऑफ टेक्नालॉजी... जेएमआईटी मे जल्दीए पढ़ाई शुरू होएत. उम्मीद अछि जे एहि नवम्बर सं पढ़ाई शुरू भs जाएत. पढ़ाई शुरू करय लेल तैयारी जोर -शोर सं चलि रहल अछि. क्लास... प्रयोगशाला... वर्कशॉप सभ के काज चलि रहल अछि. एहि काज सभ के दुर्गापूजा तक पूरा भs जयबाक उम्मीद अछि. पढ़ाई- लिखाई शुरू करय के लेल जरूरी सामान... किताब... प्रयोगशाला... कंप्यूटर... बेंच-कुर्सी आ अलमारी तक सभ सामान फेर सं जुटाबय के जरूरत अछि. सरकार के तरफ सं फिलहाल दु करोड़ बत्तीस लाख रुपया मंजूर कएल गेल अछि. किताब आओर किछ दोसर सामान सभ के खरीदय के आदेश द गेल छै. उम्मीद अछि जे अगिला मास तक संयुक्त प्रवेश प्रतियोगिता परीक्षा सं पास विद्यार्थी के सूची कॉलेज के द देल जाएत. ई इंजीनियरिंग कॉलेज दरभंगा के मब्बी मे अछि. दरभंगा सं मुजफ्फरपुर जाय के रास्ता मे कादिराबाद सं निकलतहि मब्बी अछि बागमती नदी के कात मे. ई दरभंगा के अकेला इंजीनियरिंग कॉलेज छल. जाहि समय खुलल छल ताहि समय एकर बड़ नाम छल एहि ठामक विद्यार्थी सभ के जलवा दोसरे छलन्हि. आब फेर सं खुलि रहल अछि अहिठाम चहल पहल फेर बनि जाएत. ओना एहिठाम अखन विद्यार्थी सभ के हॉस्टल के सुविधा नहिं मिलतन्हि.


text:
नव दिल्ली.
मैथिली
लोक
रंग/मैलोरंग द्वारा आयोजित मलंगिया नाट्य महोत्सव आइ सं शुरू होयत.
महोत्सव कें ल' संपूर्ण तैयारी भ' चुकल अछि. मलंगिया
नाट्य महोत्सवक सफल सम्पादन हेतु कार्यकर्ता लोकनि बेस व्यस्त छथि.
नाटककार महेन्द्र मलंगिया ने मात्र भारतीय अपितु नेपालक मैथिल जनमानस पर
अपन नाटकक माध्यमे व्यापक प्रभाव बनौने छथि. जकर सद्यः
प्रमाण ई जे नेपालक प्रथम नागरिक अर्थात माननीय राष्ट्रपति महोदय रामबरन
यादव स्वयं एहि कार्यक्रमक कें सफल बनेबा हेतु उपस्थित रहताह. आइ उद्घाटन सत्र केर बाद महेंद्र मलंगिया द्वारा लिखित नाटक गाम नै सुतैइए नाट्य संस्था पंचकोसी, सहरसा द्वारा उत्पल झा केर निर्देशन मे मंचन कयल जायत.
ज्ञात हो जे मैथिलीक विभिन्न नाट्यदल द्वारा महेन्द्र मलंगियाक विभिन्न नाटकक
प्रस्तुति 26-30 दिसम्बर, 2012 श्रीराम सेंटर, मण्डीहाउस, नव दिल्ली मे
कयल जायत. नाटकक प्रदर्शन 26-30 दिसम्बर नित सांझ 6 बजे सं होयत. नाट्यदल
देशक विभिन्न शहर सँ आमंत्रित कयल गेल अछि. नाटककार महेन्द्र मलंगिया पर
केन्द्रित एकटा भव्य संगोष्ठी एवं हुनक नाट्य रचना संचयनक संग
मूल्यांकनपरक पुस्तक नाटककार महेन्द्र मलंगिया : जीवन एवं सृजन सेहो
प्रकाशित होयत. एही वर्षक ज्योतिरीश्वर सम्मान सेहो महेन्द्र मलंगिया
कें देल जयतनि. मैलोरंग केर निदेशक ओ चर्चित नाट्य निर्देशक प्रकाश झा केर
अनुसार मलंगिया नाट्य महोत्सवमे भारतक संग नेपालक कुल पाँचटा नाट्य संगठन
नाटककार महेन्द्र मलंगिया लिखित विभिन्न नाटकक मंचन करत. मैथिली रंगमंचमे
एहि प्रकारक ई पहिल आयोजन थिक जे कि कोनो एक नाटककार पर केन्द्रित होइ. एहि
नाट्य महोत्सवमे नाटककार मलंगियाक चर्चित पाँच नाटक क्रमश: ओकरा आँगनक
बारहमासा, गाम नै सुतैए, छुतहा घैल, जुआयल कनकनी आ ओरिजनल काम चयनित कयल
गेल अछि. (Report: मिथिमीडिया ब्यूरो)


text:
दिल्ली के कंस्टीट्यूशन क्लब मे 21 फरवरी के मैथिली साहित्य महासभा स्थापना समारोह के आयोजन कएल गेल.
मैथिली साहित्य महासभा मे मैथिली भाषा के विकास पर
विद्वान लोकनि सभ अपन-अपन विचार प्रकट कएलखिन्ह.
समारोह के अध्यक्षता गंगेश गुंजन जी कएलखिन्ह. समारोह मे डॉ देवशंकर नवीन जीक कहनाए छलन्हि जे आजुक युग मे मैथिली के इंटरनेट पर सेहो अपन मजबूज उपस्थिति दर्ज करय पड़त.
डॉ शेफालिका वर्मा जी सेहो आधुनिक तकनीकी अपनाबय पर जोर देलीह.
डॉ चंद्रशेखर पासवान जीक कहनाए छलन्हि जे मैथिलीक विकास आ प्रचार-प्रसार लेल एकरा जाति बंधन सं मुक्त करय पड़त. ई सिर्फ ब्राह्मण-कायस्थ केर भाषा नहि बल्कि मिथिला मे रहय वाला सभ लोकनिक भाषा अछि.
समारोह मे अतिथि सभ के प्रतीक चिन्ह के रूप मे अन्नी मिश्रा जीक बनाओल मधुबनी पेन्टिंग द सम्मानित कएल गेलन्हि.
मंच संचालक किसलय कृष्ण जी करलाह. किसलय कृष्ण जीक ई खासियत छनि जे ओ केहनो सभा-समारोह मे अपन मंच संचालन सं जान लाबि दै छथिन्ह.
समारोह मे मैथिली साहित्य महासभा स्थापना केर प्रस्ताव संजीव सिन्हा जी राखलखिन्ह.
समारोह मे प्रवीण नारायण चौधरी, अमरनाथ झा, संजीव सिन्हा, हितेन्द्र गुप्ता, संजय झा “नागदह”, विमल जी मिश्र, ऋषि मलंगिया, सुमन कुमार आओर हेमन्त झाजी सेहो मौजूद छलाह.


text:
दहेज मुक्त मिथिलाके भविष्य - प्रवीण चौधरी..
बंधुगण! इ अत्यन्त महत्त्वपूर्ण विन्दु अछि जाहि पर दहेज मुक्त मिथिलाके वर्तमान सदस्यके संगहि अन्य महानुभाव सभ सेहो विचार करी। जाबत धरि निम्न विन्दु ऊपर संस्थाके वर्तमान अबस्था अहाँ सभ के स्पष्ट नहि होयत, एकर भविष्य निर्धारण करब बहुत मुश्किल बुझा रहल अछि।
१. कार्यकर्ता: एखन धरि के अबस्था एहेन अछि जे हमरा लोकनि... छिटफूट किछु प्रतिबद्ध लोक एहिमें अपन समय, धन आ विचार लगा रहल छी। कोनो समय यदि १० कार्यकर्ता एक ठाम बैसयके योजना बनायब आ किछु आगामी समयके लेल विचार करब से संभव नहि अछि, अनेको कारण सऽ।
२. केन्द्र: यथार्थके धरातलपर एकर केन्द्र पंजी भवन, सौराठ सभागाछी अछि - मुदा फेशबुकपर एकर केन्द्र इ ग्रुप याने दहेज मुक्त मिथिला अछि। यथार्थके केन्द्रपर केवल दू-चारि गोटे तत्पर छथि - हुनको तत्परता में एतेक मर्म छन्हि जे हम मने मन हुनका सभके बेर-बेर प्रणाम करैत छी। हमर हार्दिक इच्छा अछि जे केन्द्रके कार्यालयके व्यवस्थित करैक लेल एक कंप्युटर के परम आवश्यकता छैक आ श्री प्रकाश चौधरीजीके अध्यक्षतामें एहि कार्यालयके सुचारू रूप सऽ कार्यान्वयन कैल जयबाक चाही। हलाँकि प्रकाश भाइ आइ तीन महीना सऽ अपन अमूल्य योगदान देलाह छथि, अपन जे एक छोट-छिन फोटोग्राफीके दोकान छलन्हि सेहो बन्द भऽ गेलन्हि अछि, बहुत समस्याके भीतरे-भीतर पिबैतो ओ दहेज मुक्त मिथिलाके लेल अपन अमूल्य योगदान देलाह, एकर आभार हमरा लोकनि कहियो नहि उतारि सकब। लेकिन आगामी समयके लेल हिनकर समयके समुचित ढंग सऽ लैक लेल संस्थाके प्रतिबद्ध संचालक सदस्य सभ एक बान्हल योगदान यदि देथिन तखनहि संभव छैक जे कार्यालय निरंतर चलतैक - फेशबुकके केन्द्र सऽ यथार्थके केन्द्रके बीच सामंजस्य रहतैक आ सरकारी कोष संग जुड़ैके सेहो प्रयास हेतैक। गाम-गाम एहि बात के चर्चा पहुँचतैक। हरेक सप्ताह नव-नव गामके जोड़ल जेतैक। एहि सभ के लेल एक समुचित कोष के आधार कि तऽ?
३. कोष: यैह प्रमुख विन्दु थीक। शुरु कैल, सदस्यता शुल्क मात्र कोषके आधार बनाओल। तदोपरान्त किछु सक्षम सदस्य अपन व्यक्तिगत अनुदान राशि सऽ एहि संस्थाके मजबूती देबाक चेष्टा करैत रहलाह छथि। आगुओ हिनकहि तैयार रहय पड़तन्हि... ताबत, जाबत इ संस्था एक गैर सरकारी संगठन बनिके नहि सामने अबैछ आ एकर कारोबार सरकारी योजनानुसार नहि चलय लगैछ। एहि में कम से कम ६ महीना के समय मानल जाउ। पहिले पंजियन, फेर कम से कम ४०-५० गाम में संस्थाके सदस्यताके निर्माण। तदोपरान्त एक आमसभा - फेर कार्यक्रम योजना, कोषके व्यवस्थापन, कार्यान्वयन, आदि अनेक तत्त्वपर विचार करैत प्रोजेक्ट पेश केनै आ सरकारी योजनाके अन्तर्गत समाजमें जागृति पसारयके काज के संग-संग दहेज मुक्त मिथिलाके अपन जे किछु योजना हेतैक से सभ शुरु कैल जेतैक। सभ मिला के यदि एखन १० सदस्य ५००/- महीना के अनुदान उपलब्ध करौता, तखनहि संभावना प्रबल बनैछ जे संस्थाके प्राणाधार बनल रहतैक। आब एहेन १० सदस्य के तऽ??
४. कार्यक्रम योजना: शुरुमें हमरा लोकनिक योजना एहेन छल जे फेशबुक के पेज सऽ १०० लड़का दहेज मुक्त विवाह करनिहार एता - अनेरौ सऽ समूचा मिथिलामें इ खबर इजोत जेकाँ पसरतैक आ ताहि क्रममें संगठन स्वतः लोकके विश्वास जितैत बनतैक... लेकिन... अपने लोकनि जनैत छी जे एहेन किछु नहि भेलैक। गप मारऽ के अलावा ओहि विन्दुपर कोनो उल्लेखणीय कार्य प्रतिबद्ध सदस्य द्वारा नहि कैल गेल। दोष केकरो नहि, समय के फेरी कहल जाय। पुनः हम सभ प्रतिबद्ध छी जे अगिला साल तक कम से कम १०० दहेज मुक्त विवाह अवश्य कराओल जाय। बहुत लगन सऽ हम सभ लागल छी, बहुत लोक हमरा संग सेहो सम्पर्क में आयल छथि आ उम्मीद अछि जे ईश्वर-कृपा सऽ इ योजना अगिला साल तक सफल होइ। मुदा एकर सफलता तखनहि हेतैक जखन हम सभ छोट-छोट कार्यक्रम अनेको जगह करबा सकी। जेना हम गछने छी जे दिसम्बरमें बिराटनगरमें सौराठके प्रतिकात्मक पुनरावृत्ति करेबैक आ जागृति करैत आह्वान करबैक जे दहेज मुक्त विवाह करनिहार हमरा सभ संग जुड़ैथ आ सौराठ एहेन महत्त्वपूर्ण पारंपरिक संस्था सभके मिलि-जुलिके सम्हारै जाउ। एहि तर्जपर दिल्ली, पटना, कलकत्ता, मुंबई, वापि, चेन्नै, बंगलोर, रायपुर, आदि दूरस्थ जगह के संग-संग मिथिलाके अनेको क्षेत्रमें कार्यक्रम करबैत एक आम आह्वान करबैक आ इ काज प्रत्येक महीना होइक से योजना छैक। यदि पंजियन प्रक्रिया भऽ जेतैक तखन जल्दिये कला-संस्कृति विभाग द्वारा सेहो पूर्ण सहयोग भेटतैक, इ आशा अछि।
५. क्रियान्वयन: उपरोक्त बहुत विन्दुपर यदि दहेज मुक्त मिथिला सक्षम होइछ, तऽ क्रियान्वयन में समस्या नहि हेतैक इ उम्मीद राखै जाउ। यदि वास्तवमें लोक में दहेज प्रति विछोह छैक, आ सत्यके धरातल पर परिवर्तन चाहैत छथि, तऽ अपन उर्जा के संस्थाके उर्जामें समाहित करैत आगू बढैत रहबाक प्रतिबद्धता अवश्य जाहिर हेतैक आ सफलतापूर्वक सभ कार्यक्रम के क्रियान्वयन कैल जा सकैछ। एकर सुखद परिणाम इ हेतैक जे लोकमें विश्वास आ उम्मीद दुनू बढतैक - सब सऽ बेसी परिवर्तन एतैक हताश बेटी आ बहिनमें - कारण ओकर अबस्था जे एक मूक दर्शक के छैक ताहिमें बोली एवं हिम्मत आबैक पूर्ण संभावना छैक।
बंधुगण! उपरोक्त ५ महत्त्वपूर्ण विन्दुमें अपने लोकनि कतय आ केना योगदान दऽ सकैत छी से स्वयं निर्णय करू। दहेज मुक्त मिथिलाके भविष्य के निर्धारण अहीं सभके हाथ में अछि।
जय मैथिली! जय मिथिला!!


text:
अहाँ अपन साहित्य आ' रंगयात्राक संबंधमे जानकारी दिअ"? अपने लेखन दिस कोना आकर्षित भेलहुँ ?
नेने सं नाटकक प्रति लगाव छल. नेनामे चद्दरिमे जनेउ तोड़ि कए मुशहरीक डंटामे बान्हि नाटकक पर्दा बना घरे मे नाटक खेलाइ आ’ ताहि लेल माय सं पिटाइ सेहो लगैत छल..भरिसक सैह पिटाइ वरदान साबित भ’ गेल आ हमरा सन अगत्ती छओड़ा नाटककार बनि गेल. नेनामे पिताक नजरिमे हम महान असाहित्यिक ओ असांस्कृतिक रही. मुदा हुनक धारणाकें हम बदलि देलहुं. ओना नाटकक लेल सामाजिक यातना कम नै सहने छी.समाज नटकिया, बिपटा बूझि बड़ उपेक्षा करै मुदा, हम सबटा सहैत आगू बढ़ैत गेलहुं .
एखनधरि अहाँक कतेक रचना प्रकाशित अछि ? ई सभटा नाटके अछि वा कोनो आन विधामे सेहो पोथी प्रकाशित अछि ?
एखनधरि पंद्रह गोट नाटक -आगि धधकि रहल अछि, ताल-मुटठी, पातक मनुख, एना कते दिन, अन्हार, जंगल, आतंक, रक्त, के ककर, वाह रे हम वाह रे हमर नाटक, पढ़ुआ कक्का एला गाम, गुलाबछडी, राज्याभिषेक, अलख-निरंजन, तेसर घर ओ झिझिर-कोना ओ दुइ गोट गीत संग्रह प्रकाशित अछि. एकर अतिरिक्त विभिन्न पत्र पत्रिकामे कथा, कविता, गीत, गजल, निबंध ओ एकांकी प्रकाशित अछि. दूगोट हिंदी नाटक ओ सात गोट मैथिली नाटक मंचित अछि जकर प्रकाशनमे लागल छी.
अहाँ मैथिली नाटक आ' रंगमंचक भविष्य केहन देखैत छी ?
मैथिली नाटक ओ रंगमंचक भविष्य बहुत नीक नै. किछु व्यक्तिवादी लेखक ओ रंगकर्मी मात्र अपन प्रचारमे लागल छथि जिनका अपन स्वार्थ सिद्धिक कामना छनि, मैथिली नाटक ओ रंगमंचक कोनो चिंता नहि. नाटक मिथिलाक गाम से भागल जा रहल अछि आ महानगरकें धेने जा रहल अछि जे नीक नहि. नाटक टीमवर्क छियै.जँ से नै रहतै त’ नाटक मरि जेतै. जेना समाज से परिवार ,परिवार से व्यक्ति कटल जा रहल अछि तहिना एक रंगकर्मी दोसरा सँ क़टल जा रहल अछि जाहि से नाटक ओ रंगमंच दुनूक अहित भ' रहल छैक.
गामघरमे नाट्य मंचन प्रायः विलुप्त भेल जा रहल छैक. एकर की कारण छैक ? गमैया नाटक फेरसँ लोकप्रिय होइ ताहि हेतु की उपाय अहाँ देखैत छी ?
एकदम सही. एकर मुख्य कारण अछि पेटक ज्वाला .प्रत्येक शिक्षित ओ बेरोजगार युवक पेटक बेगरतामे गाम छोड़ि देलक आ जे बचल अछि ओकरा सरकारी खैरात लेबा से फुर्सत नै छै. तखन के करत नाटक? शराब–दारूमे डूबल गामक युवावर्ग रंगमंचक भविष्य की सोचत? हं किछु गाममे रंगमंच आइओ जीवित अछि आ अपन सीमित साधनमे रंगमंच कए जियौने अछि.मैथिली नाटक ओ रंगमंच तखने बांचत जखन ग्रामीण मंच जीवित रहत. तैं नाटककार ओ रंगकर्मीकें महानगर केर मोह त्यागि गाम दिस जाय पड़तनि. हम गामक रंगमंचकें विकसित करबामे लागल छी.
मैथिलीक कोन नाटककार अहाँकेँ प्रभावित करैत छथि?
सुधांशु शेखर चौधरी, गोविन्द झा ओ गुणनाथ झा.
तकनीकी दृष्टिकोणसँ मैथिली रंगमंच आ' आन भाषाक रंगमंचमे कतेक अंतर छैक ?
बेस अंतर छै..मैथिल अपनाकें ततेक श्रेष्ठ बुझइए जे अनकर नीको ने देखाए छै. अपना आँखि पर अह्न्कारक कारी पर्दा लगौने अछि त’ अनकर नीक चीज कोना सुझतै आ तखन कोना सीखत अनकर तकनीक? भरिसक तैं तकनीकी दृष्टिकोणसँ मैथिली नाटक आ' रंगमंच आन भाषाक रंगमंचसं पछुआयल अछि.
अहाँ गीतकारकेँ रूपमे सेहो बेस प्रसिद्ध छी. वर्तमानमे मैथिली गीतमे अश्लीलता बहुत बढ़ल जा रहल अछि. एकर की कारण आ निदानक की उपाय ?
ठीके वर्तमानमे मैथिली गीतमे अश्लीलता बढ़ल जा रहल अछि. एकर मुख्य दोखी छथि ओहन गीतकार जे क्षणिक लोकप्रियता लेल अश्लील गीतक रचना क’ मंच पर गाबि मैथिलीक प्रचार प्रसारक ठीकेदार बनल छथि . एहि प्रवृत्तिकें रोकए पड़त. अशिक्षा ओ अपसंस्कृति एहन रचना के बढ़ावा दैत अछि जकरा रोकब जरूरी .
नाटक-लेखन कालमे सुलभता पूर्वक मंचनक हेतु कोन-कोन पक्षपर नाटककारके धेयान देबाक चाही ?
पात्रक संख्या कम हो, स्त्री पात्र अधिक नहि हो, एक सं दु सेट हो ,संवाद चुस्त दुरुस्त हो ,कथानक सोझरैल हो, चरित्र स्थापित हो .
मैथिली भाषा रंगमंच पर प्रदर्शनक लेल कतेक सहज अछि ?
भाषा त' अभिव्यक्ति केर माध्यम थिक. तैं ई कहब जे मैथिली भाषा रंगमंच पर प्रदर्शनक लेल सहज नहि उचित नै.
आन-आन भाषा-भाषीकेँ मैथिली रंगमंच आ' नाटक एखनहुँ प्रभावित नहि कऽ सकल अछि. अहाँ एहिसँ कतेक सहमत छी ?
से बात नै. हं एतबा अवस्से जे मैथिली रंगमंच आ' नाटक आन-आन भाषा-भाषीकेँ ओतेक प्रभावित नहि कऽ सकल अछि जतेक करबाक चाही.
बहुत ठाम देखल जाइत अछि जे मैथिली मंच संचालनक समय हिन्दी-उर्दूक शाइरी सभक सहारा लेल जाइत अछि. की मैथिलीमे एहन शाइरी वा उद्धरणक कमी अछि वा ई संचालकक मैथिली साहित्यक अज्ञानता अछि ?
ई संचालकक मैथिली साहित्यक अज्ञानता अछि. मैथिलीमे एक सं एक उद्धरण अछि .मात्र अवसर पर प्रयोग करबाक आवश्यकता अछि. अन्य भाषा केर नक़ल कए मैथिली मंचकें आगाँ नै बढ़ाओल जा सकैत अछि .मैथिली मंचकें अप्पन भाषा ,अप्पन स्टाइल ओ अप्पन पहिचान विकसित करय पड़तै.
नाटकक पात्र, संवादक भाषा आ' कथानक अहाँ हिसाबेँ केहन हेबाक चाही. संवादक क्रममे अपशब्द ईत्यादिक प्रयोगकेँ अहाँ कतेक उचित मानैत छी ?
नाटकक पात्र कथानुसार हेबाक चाही .जाहिवर्गक पात्र हो ओही वर्गक भाषाक प्रयोग हेबाक चाही संगहि संवाद सेहो ओकर शिक्षाक अनुसार हेबाक चाही. संवादक क्रममे अपशब्दक प्रयोग जँ घटनाक स्थिति ओ पात्रक चरित्रक मांग छै त' कोनो आपत्ति नहि .मुदा, जँ नाटककार अपनाके बेसी आधुनिक बुझेबा लेल अपशब्दक प्रयोग करैत छथि त' निंदनीय.
अंतमेँ नवतुरियाकेँ किछु कहए चाहबनि ?
नवतुरियामे हमरा बड़ बेसी सम्भावना बुझाइए .ओकरामे प्रतिभा कूटि-कूटि क' भरल छैक. ओ सभ हमरा सभ सं बेसी शार्प अछि. तैं युवावर्ग सं हमर आग्रह जे मिथ्या स्वाभिमान सं बचैत मात्र अपन रचना पर ध्यान देथि, प्रसंशा व निंदा पर नै. प्रशंसक ढोल पिटला सं क्यो साहित्यकार नै भ' जाइए. ओकर रचनाक उचित मूल्यांकन ओकरा स्वतः शीर्ष पर पहुंचा देइत छै.


text:
शनिवार, 22 दिसंबर 2012
विद्यापति स्मृति पर्व समारोह २०६८ के संस्मरण - संयोजकक कलमसँ!
विद्यापति स्मृति पर्व समारोह २०६८ के संस्मरण - संयोजकक कलमसँ!
२०६७ विसं के समारोहक अपूर्व सफलता आ अनुभवक उर्जासँ ओत-प्रोत - विराटनगरवासीकेर उत्साह आ समर्थन देखैत २०६८ विसं के समारोह खूल्ला मैदानमें हो से सोचि वृहत समावेशी सहभागिताक संग कार्यक्रम करबाक सोच बनल मैथिली सेवा समितिक आ सभ तरफसँ अपार सहयोग पबैत विराटनगरमें नया इतिहास लिखि देलक विद्यापति स्मृति पर्व समारोह २०६८! एहि बेरुक कार्यक्रमके समुद्घाटन महामहिम उपराष्ट्रपति परमानन्द झा द्वारा कैल गेल आ नेपाल व भारत दुनू दिसक मिथिला सँ एक पर एक मनिषी, स्रष्टा, कवि, कलाकार, गायक, नेता आ समाजसेवीक भीड़ लागल छल समारोह में। वास्तवमें समारोहक मूल मर्म थिकैक विद्वान्कं स्मृति-पूजा! आ एहि घड़ी विद्वान् केर भीड़के विशेष महत्त्व होइछ। धन्य विद्यापति - अपन विलक्षण विद्या सँ एहि पृथ्वीके अमरशक्ति प्रदान छोड़ि गेलाह जेकर गान हम मैथिल आइयो ओतबा जोश - ओतबा गरिमापूर्ण आ ओतबा शालिनता सँ करैत छी जेकर प्रेरणा स्वयं त्रिलोकस्वामी महादेवक कृपापात्र मैथिल कवि-कोकिल विद्यापति अपन जीवनचर्या सँ हमरा सभ लेल छोड़ि गेल छथि। धन्य मिथिला - धन्य मैथिली - धन्य मैथिलत्व!
हरेक वर्षक भाँति अहु वर्ष शुरुआत संस्कृतिके उजागर करयवाला झाँकी-जुलूससँ कैल गेल, एहिमें पवित्र मिथिला धरासँ जनलि जनक जननी चारू बहिन (दूलहिनरूपमें) आ अवधनरेश दशरथपुत्र मर्यादा पुरुषोत्तम राम याने मिथिलाक पाहुन चारू दूलहा के संग सहभागी होइत झाँकीकेर अध्यक्षता कयने छलाह, संगमें गुरु वशिष्ठ आ साक्षात् महादेव, जतय मालिक ततय भक्त याने विद्यापतिजी समेत समस्त मिथिलावासी अपन-अपन मूल संस्कृतिक झाँकीके संग समूचा विराटनगरक परिक्रमा करैत विद्यापति समेत तीन महाकविक शालीक राखल त्रिमूर्ति चौकपर पहुँचि श्रद्धाञ्जलि सुमन अर्पण करैत कार्यक्रम स्थल लौटैत काल प्रमुख अतिथि महामहिम उपराष्ट्रपति सेहो एहि झाँकीमें प्रवेश कय गेलाह जाहिसँ एना लागल जे एक बेर फेर अपन भक्तक मान-बढौवैल हेतु स्वयं महादेव विद्यापतिक उगना बनि आम जनमानसमें भक्त-सेवक बनि आबि गेल छलाह। अति-विहंगम दृश्य छल! शब्दमें वर्णन कविक क्षमता सऽ एकदम दूर! जुलूस-मार्गक दू-बगली लोकक भीड़ मानू झाँकीकेर स्वागत फूल वर्षा कय के कऽ रहल छल!
झाँकी समेत जुलूस प्रवेश कयलक कार्यक्रम स्थलपर जतय बहुत पहिनहि सऽ हजारोंके संख्यामें उपस्थित लोकक तालीके गुँज आ हाथमें फूल-माला लेने आयोजक समितिक तरफ सँ अभिनन्दन करनिहार उपराष्ट्रपति महोदयकेँ श्रद्धापूर्ण स्वागत कयलन्हि आ अत्यंत मनोरम वातावरणमें मंचक माध्यम सँ महाकवि-कोकिल विद्यापतिक स्मृतिमें स्रष्टा लोकनि अपन-अपन विचार रखैत मैथिली आ मिथिला संस्कृतिक यशगानक संग, समस्या-निदान आ संरक्षण हेतु चिन्तन-मनन-गुणन कयलन्हि। प्रमुख अतिथि अपन विचार देबाक क्रममें मैथिली भाषाक संवर्धन हेतु वचनबद्धता प्रकट कयलन्हि तहिना खूद मैथिलसँ अपन भाषा व संस्कृतिक लेल जागरुक बनैत आत्म-स्वाभिमान लेल प्रतिबद्ध बनबाक आह्वान कयलन्हि। भारत सँ आयल बैद्यनाथ चौधरी ‘बैजु’, डा. धनाकर ठाकुर, भूपू सांसद सुखदेव पासवान, भूपू विधायक लक्ष्मी ना. मेहता, सियाराम झा सरस, डा. देवेन्द्र झा अपन-अपन उत्कृष्ट विचार आ कार्यक्रम सफलताक संग विराटनगरवासीकेँ भूरि-भूरि धन्यवाद देलाह जे अपन संस्कृतिके संरक्षण लेल एतेक विशाल प्रयास सभ कय रहल छथि। तहिना सम्माननीय प्रधानमंत्री बाबुराम भट्टराईजी केर विशेष शुभकामना संदेश लेने पहुँचल हुनकर प्रेस सलाहकार एवं विराटनगरक पुरान कर्मठ मैथिल अभियानी रामरिझन यादवजी वाचन कयके उपस्थित जनमानसकेँ सुनौने छलाह। तहिना नेपालक तरफसँ मुख्य वक्तामें माननीय सांसद जयराम यादव, भूपू सांसद खुशीलाल मंडल, प्राज्ञ डा. राम भरोस कापड़ि, धीरेन्द्र प्रेमर्षि, महेश रेग्मी, महेश जाजु, करुणा झा, भानुभक्त पोखरेल, श्याम अधिकारी, डा. नारायण कुमार, वरिष्ठ अधिवक्ता कालीकुमार लाल, डा. महानन्द मिश्र, दयानन्द दिकपाल यदुवंशी लगायत विभिन्न अन्य वक्ता सभ अपन सद्भावना संवाद प्रकट केने छलाह। उद्घाटन कार्यक्रममें मैथिली साहित्य क्षेत्रमें अपन अपूर्व योगदान देनिहार लेखक प्रफुल्ल कुमार सिन्हा ‘मौन’ तथा नेपाली साहित्यमें योगदान पहुँचेनिहार कवि भानुभक्त पोखरेलजी केर अलग-अलग पुस्तक विमोचन कैल गेल छल। तदोपरान्त विभिन्न क्षेत्रमें उल्लेखणीय योगदान केनिहार विशिष्ट व्यक्तित्व सभक सम्मानक कार्यक्रम कैल गेल छल। सम्मानित व्यक्तित्वमें विराटनगर मैथिल समाजकेर वरिष्ठ एवं उत्साही समाजसेवी डा. सुरेन्द्र ना. मिश्र, मिथिला चित्रकलाके वैश्विक परिवेशमें प्रवेश करौनिहार मिथिला पेन्टिंगकेर महान चित्रकार एस. सी. सुमन, समस्त मिथिलांचलक साहित्यजगतमें अपन विशिष्ट योगदान देनिहार कवि सियाराम झा सरस, दहेज मुक्त मिथिलाक लेल समाजमें जागृति पसारैत महिला-अधिकार लेल संघर्षशील नेतृ करुणा झा, पुर्वाञ्चल क्षेत्रमें मैथिली लेखनमें उत्कृष्ट योगदान देनिहार दयानन्द दिकपाल यदुवंशी केँ महामहिम उपराष्ट्रपतिजीके हाथसँ सम्मानित करायल गेल छल। सम्मानित अन्य व्यक्तित्वसभमें रुपा झा - धीरेन्द्र प्रेमर्षि, वरुणमाला मिश्रा, नवीन कर्ण तथा विगत वर्षक समारोहमें उत्कृष्ट प्रदर्शन करनिहार विभिन्न सहभागी विद्यालय, बाल-कलाकार सभकेँ सेहो सम्मानित कैल गेल छल।
कार्यक्रम उद्घाटन सत्र उपरान्त मिथिला पेन्टिंग प्रदर्शनीक उद्घाटन कैल गेल। एहि प्रदर्शनीमें एस. सी. सुमन, मदनकला देवीक चित्रकलाके संग विभिन्न स्थानीय कलाकारक चित्र सभ समेटल गेल छल। उपराष्ट्रपति स्वयं अवलोकन करैत एहि कलाके संवर्धन हेतु राजकीय प्रयास हेतु वचन देलन्हि। एहि समारोहके एक अत्यन्त प्रमुख विषय रहल मिथिला पेन्टिंग आर्ट गैलरी! स्कूली विद्यार्थी संग आम लोक एकर तकनीकी पहलू सभपर अध्ययन करैत देखेला। तदोपरान्त मिथिला खानपान समारोहमें प्रमुख अतिथि स्वरुचि भोजमें सहभागी बनैत मिथिलाक विभिन्न स्वादिष्ट व्यंञ्जनके आनन्द प्राप्त करैत सांस्कृतिक कार्यक्रमकेर आनन्द सेहो उठेलन्हि आ पुन: किछु देर में हुनक प्रस्थान भेल। पहिल वर्षक भव्य प्रस्तुति उपरान्त पुन: एहि वर्ष फेर एक बेर मिथिलाक सुप्रसिद्ध कलाकार कुञ्जबिहारी मिश्र द्वारा विद्यापतिक गीत संग मैथिली गीत-संगीत के भव्य प्रस्तुतिक आनन्द लोक देर राइत तक उठेलन्हि।
दोसर दिनक कार्यक्रम मौसमक बिपरीत अवस्थाके बावजूद कनेक देरी सँ शुरु भेल आ बाल-बालिका सभक प्रस्तुति सँ क्रमश: रंग पकड़लक। विराटनगर जिला शिक्षा अधिकारी श्री योगेन्द्र बरालजीके प्रमुख आतिथ्यमें एक अक्षय कोष के निर्माण कैल गेल जेकर नियमन बादमें कैल जायत आ लगभग २ लाख टाका एहि अक्षय कोष हेतु देनिहार दाता सामने अयलाह। हलाँकि एकर नियमन एहि वर्ष विभिन्न कारण सँ एखन धरि संभव नहि भेल अछि, मुदा शीघ्रहि एकर नियमन कैल जायत ताहि लेल संस्था कृत-संकल्पित अछि।
पुनः कार्यक्रम के दोसर सत्र प्रारंभ भेल जाहिमें समस्त मिथिला क्षेत्रसँ आयल नामी-गिरामी कवि लोकनि अपन-अपन रचना सुनाय उपस्थित जनमानसकेँ साहित्यक सुषुम्ना जाग्रत करैत संस्कृति-विकास हेतु प्रेरित कयलन्हि। एहि कवि गोष्ठीक अध्यक्षता सुप्रसिद्ध गीतकार-कवि सियाराम झा सरस कयलन्हि तऽ समीक्षा लेल बिहार विश्वविद्यालय केर भूपू मैथिली विभागाध्यक्ष डा. देवेन्द्र झा जी केर गरिमामय उपस्थिति विराटनगरवासी लेल अपूर्व रहल। लगभग दुइ घंटा धरि विभिन्न कवि लोकनि अपन-अपन रचना सँ जनमानस के साहित्य-प्रेरणा सँ प्रेरित कयलन्हि।
कार्यक्रममें पहिले मौसमक खराबीके चलते देरी भेलाक कारण प्रस्तावित विद्वत् सभाकेर आयोजन नहि कैल जा सकल मुदा चिर-परिचित विद्वान् डा. देवेन्द्र झा केर छोट मुदा सान्दर्भिक प्रस्तुति सँ एक बेर फेर विराटनगर ओत-प्रोत भेल। अफसोस जे हम सभ प्राज्ञ रामभरोस कापड़ि, धीरेन्द्र प्रेमर्षि लगायत अनेको विद्वानक वाचनसँ वंचित रहि गेलहुँ!
समारोहमें पहिल दिनक रंगारंग प्रस्तुति के सुनलाके बाद दोसर दिन जनमानस सँ एक बेर फेर कुञ्जबिहारीजीक प्रस्तुतिक माँग जोर पकडलक, तदनुसार जबरदस्ती पुन: लोकक मंशा पूरा करबाक लेल आयोजक वर्गकेर मजबूरी सँ पुनअ सांगीतिक संध्याक शुरुआत भेल जे एहेन रंग पकडलक कि फेर रुकय के नाम नहि लेलक, एक-पर-एक प्रस्तुतिसँ वातावरण संगीतमय बनल रहल। स्थानीय कलाकार सभ सेहो अपन बेर लेल आयोजकवर्गकेँ दबाव बनबैत रहलाह! भव्य कार्यक्रम भेल! रातिक १ बजे धरि ई कार्यक्रम निरंतरता पौलक जेकर चलते समापन समारोह काफी संछिप्त व संकुचित कैल गेल। लेकिन कार्यकर्तामें एहेन नव उर्जाक संचरण भेल जे विराटनगरमें ई समारोह राष्ट्रीय पर्वक रूपमें स्थापित बनि गेल, बनि जायत, बनय पड़त से निर्णय लेल गेल।
विद्यापति स्मृति पर्व समारोह २०६८ के अपार सफलता उपरान्त पुनः २०६९, ७०, ७१... आ अनन्त काल धरि के लेल मैथिली आ मिथिलाक आवाज बुलंद होइत रहय ताहि शुभकामनाक संग!
प्रवीण नारायण चौधरी - संयोजक!
सदस्यता लें टिप्पणियाँ भेजें (Atom)


text:
614 करोड़ टका निवेश करत एचपीसीएल
सकरी आ रैयाम चीनी मिल खोलबा लेल टीआइएल प्रयासरत
नई दिल्ली। बिहार मे बंद चीनी मिल क खुलबाक संभावना बढि़ गेल अछि। पिछला दू-तीन साल स लोक एहि मिलक खुलबाक बाट ताकि रहल अछि। ताजा समाद इ भेटल अछि जे केंद्रीय कृषि मंत्री क एहि आश्वासन पर जे एक साल लेल चीनी मिल कए मात्र एथनॉल बनेबाक छूट भेटि सकैत अछि , हिन्दुस्तान पेट्रोलियम कारपोरेशन लि. बिहार क दू टा चीनी मिल कए खोलबा लेल 614 करोड़ निवेश करबाक फैसला लेलक अछि। पिछला माह एकर मंजूरी द देल गेल। एचपीसीएलपिछला साल बिहार सरकार स 95 करोड़ मे दू टा बंद चीनी मिल 60 सालक लीज पर लेने अछि। एचपीसीएल एहि मिल मे एथनॉल क उत्पादन करबाक योजना पर काज शुरू केने छल, मुदा केंद्रीय कृषि मंत्री शरद पवार मात्र एथनॉल बनेबाक छूट प्रदान करबा लेल तैयार नहि छलथि। मुख्यमंत्री नीतीश कुमार पिछला माह एहि संबंध मे पवार स भेंट केने छलाह आ बिहार क विशेष परिस्थिति कए दखैत मात्र एथनॉल बनेबाक छूट देबाक आग्रह केने छलाह। नीतीशक आग्रह पवार पहिल एक साल क लेल इ छूट देबा लेल तैयार भ गेलाह। पवारक एहि आश्वासनक बाद एचपीसीएल बिहार मे अपन दूनू चीनी मिल कए खोलबाक प्रक्रिया शुरू करि देलक अछि। कंपनीक कहब अछि जे एहि दूनू मिल मे प्रति दिन 60 किलोलीटर एथनॉल बनाउल जाइत, जेकर उपयोग पेट्रोलक संग भ सकैत अछि। ज्ञात हुए जे भारत सरकार प्रति लीटर पेट्रोल मे पांच फीसदी तक एथनॉल मिलेबाक अनुमति देने अछि। एहि प्रकारे देश कए तेल मद मे खर्च भ रहल विदेशी मुद्रा क बचत होइत आ पर्यावरण सेहो सुरक्षित रहत। कंपनीक सूत्र कहैत अछि जे सब किछु ठीक रहल त अगिला सालक अंत तक उत्पादन शुरू भ सकैत अछि।
दोसर दिस स्व गंगानाथ झाक पौत्र आ स्व अमरनाथ झाक भातिज अजीत नाथ झा रैयाम आ सकरी मिल किनलाक बाद ओकरा शीघ्र चालू करबा लेल प्रयासरत छथि। तिरहुत इंडस्ट्री क सूत्र कहैत अछि जे कंपनी एहि दूनू मिल मे स पहिने एकटा मिल कए चालू करबा लेल तैयारी कए रहल अछि। दूनू मिल मे स रैयाम क स्थिति सकरी स नीक अछि। एहन मे लगभग 114 करोड़ निवेश करि कए पहिने रैयाम कए चालू करल जाइत। सकरी कए तत्काल माल रखबा मे उपयोग होइत। ओना दोसर चरण मे ओकरो चालू कैल जाइत। कंपनीक सूत्र क समाद अछि जे एहि दूनू मिल मे चीनीक उत्पादनक संग-संग बिजलीक उत्पादन सेहो होइत, जेकर वितरण दरभंगा आ मधुबनी जिला मे कैल जाइत।


text:
जनक
जनक (English: Janaka) मिथिलाक ऐतिहासिक राजा छी । जनक वैदिकक राजासबक उल्लेख केल जाएवाला नाम छी ।[१] वैदेह राजा ऋगवैदिक कालक नमी सप्याक नामसँ छलाह, यज्ञ करैत सदेह स्वर्ग गेलाह, ऋगवेदमे वर्णन अछि । ओ इन्द्रकसंग देलन्हि असुर नमुचीक विरुद्ध आ ताहिमे इन्द्र हुनका बचओलन्हि । शतपथ ब्राह्मणक विदेघमाथव आ पुराणक निमि दुनू गोटेक पुरोहित गौतम छथि से दुनू एके छथि आ एतएसँ विदेह राज्यक प्रारम्भ। माथवक पुरहित गौतम मित्रविन्द यज्ञक/ बलिक प्रारम्भ कएलन्हि आ पुनः एकर पुनःस्थापना भेल महाजनक-२ क समयमे याज्ञवल्क्य द्वारा । निमि गौतमक आश्रमक लग जयन्त आ मिथि -जिनका मिथिला नामसँ सेहो सोर कएल जाइत छन्हि, मिथिला राज्यक निर्माण कएलन्हि। सीरध्वज जनक सीताक पिता छथि आ एतयसँ मिथिलाक राजाक सुदृढ़ परम्परा देखबामे अबैत अछि। कृति जनक सीरध्वजक बादक १८म पुस्तमे भेल छलाह । कृति हिरण्यनाभक पुत्र छलाह आ जनक बहुलाश्वक पुत्र छलाह । याज्ञवलक्य हिरण्याभक शिष्य छलाह, हुनकासँ योगक शिक्षा लेने छलाह। कराल जनक द्वारा एकटा ब्राह्मण युवतीक शील-अपहरणक प्रयास भेल आ जनक राजवंश समाप्त भए गेल (सन्दर्भ अश्वघोष-बुद्धचरित आ कौटिल्य-अर्थशास्त्र)।
वैदिक साहित्यमें जनक[सम्पादन करी]
सन्दर्भ सामग्रीसभ[सम्पादन करी]
- ↑ The Videha (or Mithila) kingdom was located in South Asia, the east of the Gandaki river, west of the Koshi river, north of the Ganga river and south of the en:Himalaya. The region is now divided between present day Nepal and the Indian state of Bihar.
एहो सभ देखु[सम्पादन करी]
बाह्य जडीसभ[सम्पादन करी]
- हिन्दु भगवान् आर कथाक शब्दकोश (ISBN 0-500-51088-1) अन्ना धललपिक्सोला द्वारा
- जनकक कथा
- राजा जनकक बारेम
- राजा जनकक इतिहास


text:
मुजफ्फ़रपुर। मुजफ्फरपुर क लीची एकटा आओर मुकाम हासिल केलक अछि। आब इ देश मे पहिल जैव उत्पाद बनि गेल अछि। इंटरनेशनल पाइनेसिया लिमिटेड (आइपीएल) एहि पर मुहर लगा देलक अछि। सरकार सेहो एहि ठामक लीची कए जैव उत्पाद घोषित केने अछि। एहि उपलब्धि क बाद आब एहि ठामक लीची क पैकिंग थर्मोकोल क बक्सा मे कैल जाएत, जाहि पर ‘जैविक’ लिखल रहत। मुजफ्फ़रपुर क लीची अपन गुणवत्ता क कारण केमिकल उत्पाद क बदला मे जैव उत्पाद बनि कए अंतरराष्ट्रीय मार्केट मे उभरल अछि।
दिल्ली, मुंबई, पुणे, हैदराबाद, हरियाणा आ लखनऊ क संग आब एहि ठामक लीची अंतरराष्ट्रीय मार्केट मे सीधा जा सकत। इ काज आइपीएल आ उद्यान निदेशालय करत। अंतरराष्ट्रीय बाजार क आधार पर मुजफ्फ़रपुर क लीची क दाम तय होएत। अनुमान अछि जे जैविक गुण क कारण लीची क दाम मे पांच गुना तक वृद्धि भ सकैत अछि। यूएनओ सेहो मुजफ्फरपुर क जैविक लीची कए प्रोत्साहन द रहल अछि। संगठन क सलाहकार डॉ विक्टर गैलन कए भारत पठा एकर जायजा लेल गेल छल। डॉ गैलन कहने छलाह जे अंतरराष्ट्रीय बाजार मे जैविक लीची क काफ़ी मांग अछि। आपूर्ति नहि हेबाक कारण लोक दोसर किस्म क लीची कीनैत छथि। जैविक श्रेणी मे मुजफ्फ़रपुर क लीची फ़िट बैसैत अछि।
आइपीएल, दिल्ली क तकनीकी निदेशक, प्रोजेक्ट डॉ डी के मिश्रा क कहब अछि जे लीची क पैकिंग एखन धरि कूट आ लकड़ी क डिब्बा मे होइत छल मुदा अंतरराष्ट्रीय स्तर पर मान्यता क बाद एकर पैकिंग क विधि सेहो बदलि जाएत। जे लीची देश क बाहर जाएत ओकरा थर्मोकोल क डिब्बा मे पैक कैल जाएत। डिब्बा पर स्पष्ट रूप स जैविक उत्पात क टैग लागल रहत।
जिला कृषि पदाधिकारी विजय कुमार कहला जे मुजफ्फरपुर क कांटी, मोतीपुर आ मीनापुर मे लीची क खेती जैविक विधि स कैल जा रहल अछि। एकर अलावा मुशहरी, बोचहां, गायघाट, कुढ़नी आदि प्रखंड मे खेती भ रहल अछि। कुल मिला कए 79 गामक 2100 किसान 1260 हेक्टेयर मे लीची क जैविक खेती करि रहल छथि। एकर उत्पादन अंतरराष्ट्रीय स्तर जैविक मानक कए पूरा करि रहल अछि। ज्ञात हुए जे बिहार क अलावा पंजाब, हरियाणा, उत्तराखंड, छत्तीसगढ़, झारखंड, असम, पश्चिम बंगाल, उत्तर प्रदेश आ ओड़िशा मे सेहो लीची क खेती होइत अछि।एहि सालक मौसम लीची क अनुकूल रहल। एहि स लीची क सेल्फ लाइफ बढ़ि गेल अछि।


text:
आउ! दहेज उन्मूलन योजना बनाउ...
"हम मानव जीवनके धारमें सभ मानवके अपनहि समान बुझि प्राकृतिक न्यायसँ भरल व्यवहार करब।"
एहि शपथकेर मूल अर्थ एतबे छैक जे हम अपना लेल जे दोसरसँ अपेक्षा रखैत छी, हमहुँ दोसर प्रति तहिना श्रद्धा-भावपूर्ण व्यवहार करब।
१. यदि हम अपन बेटी हेतु नीक घर-वर तकैत छी, आ पैसा-वस्तु-दहेज देबयके लेल तत्पर छी, अवश्य हम दोसरोसँ अपेक्षा राखब जे हमरो बेटा बेरमें सूदि सहित असूलब। ;) मुदा कि प्राकृतिक न्याय भेलैक एहिठाम?
हमर विचारसँ - जरुरी नहि छैक जे हम जेहि श्रेणीमें छी, ताहि श्रेणीक दोसर परिवार कोनो वैज्ञानिक तराजूपर, वेभसाइटपर, धरातलपर, सौराठ सभामें... या कोनाहु तुरन्त भेटि जाय - विरले एहेन जोड़ी बनैछ - वर-कन्याके जोड़ी जे सभ प्रकारसँ अकाट्य होइ, समधि-समधिनके सम्पन्नता एवं व्यवहारिक ज्ञानमें समानता, भाषा-धर्ममें समानता, संस्कारमें समानता, आदि अनेक बात छैक जे लोक अपन समान दोसरमें तकैत छै कुटमैतीके समय में। तऽ पहिल विन्दुपर देखल जाय तऽ इ कहनाइ असम्भव छैक जे अपने दहेज दैक लेल सक्षम छी तऽ लेबयके लेल सेहो तत्पर रहू तऽ न्याय होयत, एकदम अन्याय हेतैक। यदि अपने सहीमें मानव छी, मानवताक धर्म सर्वोपरि मानैत छी, प्राकृतिक न्यायमें विश्वास अहि तऽ एहि भ्रांतिके दूर करू। जतेक अपनेक क्षमता अहि, ताहि प्रकारसँ बेटीके विदाई करी, एवं तहिना बेटाक समयमें समधिक पक्षकेँ, स्वायत्तताकेँ, स्वेच्छाकेँ सम्मान करियौन; नहि कि माँग रखियौन, दबाव बनबियौन... वर-कन्याक आत्मा कोना एक अर्ध-नारीश्वर शिव बनत ताहिपर मात्र विचार करियौक। एहि चेतनाकेँ सदा अपनाउ आ एकरा सम्बर्धन करियौक।
एहि प्रकारसँ - हम अपने लोकनिसँ आग्रह करैत छी जे विभिन्न शर्त-हालतकेर सिरियल नंबर दैत लिखी, अपन विचार दी एवं उपलब्ध सभ सदस्यसँ विचार ली। सामाजिक चेतनाक जागृति हेतु नाटक मंचन करी, नुक्कड़ नाटक बहुत प्रभावकारी होयत। यदि अपने लोकनि एकर १० मिनट मात्र गाम-गाम, नगर-शहर, गली-कुची प्रदर्शन करब तऽ एकदम प्रभावकारी होयत।
अपनेक विचार पढबाक आश में - प्रवीण चौधरी ‘किशोर’


text:
लाल डायरी आ जिद्दी कथाक कथ्य आ शिल्प गजब अछि. जिद्दी कथा संग्रहक पहिल कथा 'फूल फुलाइएकऽ रहल' मे जाहि तरहें नायिका अपना आगू आएल समस्याक समाधान कयलक अछि एहि समाजक महिला सभक लेल एकटा उपदेश अछि. दोसर कथा 'नव व्यापार'क महिला क्लब आ साधना कें अपना परिवार मे रहिकऽ एतेक बेसी स्वतन्त्रता मैथिल समाज मे जुनि भेटैक. तहिना तेसर कथा 'खाली घर' आइ -काल्हि अपना कें आधुनिक बुझनिहार महिला जिनका अपने निर्णय सँ पछतावा होअय, ताहि स्थिति कें कथाकार चित्रण करए मे सफल भेल छथि. चारिम कथा 'लाल डायरी'. मुदा जतेक सत्य अछि यादवजी कें मृत्यु १७ गते भेल अछि, ओतबे निर्विवाद सत्य अछि फागुन १८ गते सांझ हमरा घर पर यादवजीक आएब जकर प्रमाण लाल डायरी अछि. वाक्य झकझोरि देइत अछि आ लगैत अछि वास्तव मे आदमी कें शरीरे मरैत अछि आत्मा नहि. विज्ञान युग मे सेहो एहि बातक एहसास कराओल गेल अछि. एकर प्रस्तुति एहि मे सजीवता आनि देने अछि. तहिना पांचम कथा जिद्दी प्रत्येक परिवारक माता पिताक अपना धियापुता कें देल जाएवला स्वतन्त्रता कें सँग-सँग हुनका प्रति आओर जिम्मेवारीक उपदेश देइत अछि. सुजीतक जादूक ओ सामान बेचनिहार युवती वास्तव मे सम्मोहित करैत अछि. सातम कथा आदर्श कोनो खास प्रभावित नहि करैत अछि. मुदा अर्थहीन यात्रा मे नेहा, जिनकर व्यक्तित्व एक चुम्बक जका छलनि कोनो पुरुष स्वयं खिचाक चलि अबैत छल ताहि कें ओ मात्रे नहि समाजक बहुतो नेहा सभ दुरुपयोग करैत छथि. जाहि कारणें हुनक वैवाहिक जीवन अस्वस्थ रहल. ई मात्र कथे नहि समाजक ऐना अछि.
व्यर्थक उडानक सम्बन्ध मे एक्कहिटा बात कहब जे सुजीत मानव जातिक ओ उड़ान जे बहुत कम समय मे बहुत बड़का होइत छैक, जे बहुत थोर लोक बुझि सकैए ताहि कें अत्याधिक चतुरताक संग प्रस्तुत कयल गेल अछि. नवम कथा मे नीमा द्वारा अपना पति सोहनक लेल कएल गेल व्यवहार पर जेना श्रीनाथ चिन्तित छलथि, हमरो मोन मे स्याह प्रश्न आएल कि सोहनक पत्नीक व्यवहार निष्ठा छल कि देखावा ? संग्राहक एगारहम कथा केहन सजायक चमेलीक प्रश्न - कोन अधिकार सं ओ हमरा पोसलनि आ फेर हमरा जनसागर मे भंसा देलनि, हम जन्म सँ अनाथ छी , ओतहि पलितहुँ एहि गन्दा वातावरणक असरि तऽ नहि पडितए. हमर विश्वास किए तोड़ल गेल ? प्रश्न मात्रे चमेलीक नै भऽ समाजक प्रत्येक बच्चाक अछि, जे पोसपुत वा सतवा माता पिताक संग रहैत छथि आ दुःख भोगैत छथि. अन्तिम कथा मेनकाक हमर हृदयसं धन्यवाद अछि. की आब तऽ अहूँ नीना बनि गेल छीक जवाब नहि ओ चिचएलीह आ एकटा सुखी परिवार विध्वंश होबए सँ बचि गेल.
समग्र मे जिद्दी कथा संग्रह मैथिली पाठकक हेतु नीक कृति अछि. किताबक प्रिन्टिङ्ग, डिजाइन सेहो बढिया अछि.


text:
पटना । बौद्ध गुरु दलाई लामा क कहब अछि जे अहिंसा भारत क ताकत अछि। इ ताकत आजुकपरिपेक्ष्य मे बहुत बेसी प्रासंगिक अछि। राजधानी स्थित बांकीपुर जेल परिसर क 22 एकड़ जमीन पर बनल बुद्ध स्मृति पार्क क उद्घाटन समारोह मे दलाई लामा इ गप कहलथि। उद्घाटन क पूर्व ओ बौद्ध भिक्षु क संग पार्क परिसर क बीचोंबीच बनल स्तूप मे परंपरागत तरीका स पूजा अर्चना केलथि। स्तूप मे जापान, दक्षिण कोरिया, म्यांमार,श्रीलंका आ थाईलैंड स आनल गेल गौतम बुद्ध क अवशेष कए राखल गेल अछि। दलाई लामा एहि स्तूप क लेल गौतम बुद्ध क ओहि अवशेष क एकटा हिस्सा अनने छलाह, जे 13म लामा हुनका देने छलाह। मुख्यमंत्री क आग्रह पर दलाई लामा स्तूप क नामकरण सेहो केलथि। बुद्ध स्मृति पार्क स्थित स्तूप क नाम पाटलिपुत्र करुणा स्तूप राखल गेल अछि। बौद्ध गुरु पार्क परिसर मे श्रीलंका क अनुराधापुर आ बोधगया स आनल गेल बोधिवृक्ष कए रोपलथि। मुख्यमंत्री नीतीश कुमार एहि अवसर पर एलान केलथि जे बोधिवृक्ष क बीचोबीच गौतम बुद्ध क प्रतिमा लगाउल जाएत। उद्घाटन समारोह मे राज्यपाल देवानंद कुंवर, विधान परिषद क सभापति ताराकांत झा, विधानसभा अध्यक्ष उदय नारायण चौधरी आ उप मुख्यमंत्री सुशील कुमार मोदी मौजूद छलाह।
दलाई लामा कहला जे इ प्रदेश ऐतिहासिक दृष्टि स भगवान बुद्ध आ हुनकर अनुयायी स जुड़ल अछि। वैभव स पूर्ण एहि ऐतिहासिक नगर मे बुद्ध स्मृति पार्क क निर्माण कैल गेल अछि एकरा लेल एहि ठामक लोक कए बधाई। ओ कहला जे जेना तप आ कर्म स इ प्रोजेक्ट पूरा भेल अछि, तहिना भविष्य मे एहि पार्क मे एहन गतिविधि होएत जे लोग एहि ठाम आबि कए करुणा क साधना करताह। चाहे ओ कोनो धर्म विशेष स किया नहि संबंधित रखताह। भारत क धार्मिक समरसता क चर्चा करैत दलाई लामा कहला जे भारत इकलौता देश अछि जाहि ठाम अनेक धर्म क लोक एक संग रहैत अछि। कई तरह क संस्कृति क लोक क बीच सद्भाव अछि। भारत कए एहि पर गर्व हेबाकचाही। अहिंसा एकर ताकत अछि आ इ गुण एहि देश कए नहि बल्कि विश्व कए बिहार स भेटल अछि। तिब्बत क संग बिहार क संबंध क चर्चा करैत दलाई लामा कहला जे इ संबंध एकटा विश्वस्त चेला आ गुरु क अछि। बिहार गुरु अछि आ तिब्बत एकर विश्वस्त चेला। एहि मौका पर ओ बुद्धिस्ट पाठ क स्थानीय भाषा मे अनुवाद पर विशेष बल देलथि। उद्घाटन समारोह मे मुख्यमंत्री कहला जे इ ऐतिहासिक मौका छी। एहि लेल नहि जे बिहार सरकार प्राचीन पाटलिपुत्र मे बुद्ध स्मारक क निर्माण केलक अछि, बल्कि एहि लेल जेे एशिया क विभिन्न देश स प्राप्त बुद्ध क पवित्र स्मृति अवशेष क प्रतिष्ठापन करि हम विश्व बंधुत्व आ शांति क सटीक उदाहरण स्थापित केलहू अछि। बुद्ध स्मृति पार्क आ एकर पवित्र अवशेष स्तूप बुद्ध आ बिहार क पुरातन संबंध, हमर संस्कृति आ विरासत क प्रतीक छी। ओ कहला जे एहने स्तूप शीघ्र वैशाली मे सेहो बनाउन्ल जाएत।
मुख्य पृष्ठ समाचार अहिंसा भारत क ताकत अछि : दलाई लामा


text:
बचपने सँ, जखन कि हम बकरी चरबैले जाइत छलहुं तहिये सँ गीत-संगीत दिस आकर्षण अछि. बाध जाइत छलहुं तऽ एम्हर बकरियो चरैत रहै आ ओम्हर हम गीतो गबैत रही. जखन नवम-दशम वर्ग मे पढैत रही तँ गामक बुढ़-पुरान केँ नाटक खेलाइत देखि नाटकक प्रति जिज्ञासा भेल. नाटक मे भाग लेबाक रुचि जागल. फेर ओइ नाटक सभमे बच्चाक रौल करैत छलहुं. मुदा विशेष रूप सँ जखन हम विद्यालय चालू केलहुं आ जातिवादी रंगमंच खास कऽ महेन्द्र मलंगिया जीक नाटकक जातिवादी शब्दावली पढ़लहुं तकर बाद प्रायः २७ दिसम्बर १९९४ क बाद विद्यालए पर विभिन्न अवसर पर एकांकी सबहक मंचन करैत रहलहुं, जइमे नै जातीय शब्दावली रहै आ नहिये हिन्दी मिज्झर रहै, नहिये गएर सवर्णकेँ नीचाँ देखाबैबला तथाकथित छोटहा मैथिली रहै. फेर क्रमशः रंगमंचक ई समानान्तर यात्रा चलैत रहल.
अपने कें ई समानांतर रंगमंच ठनबाक आवश्यकता किएक पड़ल?
मैथिली रंगमंच मे गुटबाजी चरम पर छैक से बुझना जाइत अछि. अहाँक की मत अछि एहि संबंध मे?
हम समानान्तर रंगमंच पछिला २५ सालसँ चलबैत रहलहुं, मुदा एकर कोनो चर्चा मैथिलीक जातिवादी पत्र-पत्रिकामे नै आएल। मुदा जखन पहिल विदेह मैथिली नाट्य उत्सव २०१२ भेल तँ चौदह आना लोकक समानान्तर रंगमंचक धाह ओइ जातिवादी रंगमंचकेँ बुझाए पड़ऽ लगलै. फेर रामदेव बाबू आ' मलंगिया जी सभ बापूत मैदानमे आबि गेलाह आ अपशब्दक प्रयोगक शुरुआत केलनि. ऐठाम रामदेव झा आ' मलंगिया जी एक भऽ गेलाह. फेर जखन जातिवादी रंगमंच “साहित्य अकादेमी पुरस्कारक लेल” मलंगिया जीक नाम उठेलक, कमल मोहन चुन्नू नाटककारकेँ नाटक लेल पुरस्कार देबाक गप केलनि आ महेन्द्र मलंगिया लेल ऐ पुरस्कारक अनुशंसा केलनि, तऽ तर्क देलन्हि जे आइधरि ई नै भेल अछि जे मैथिलीमे नाटककारकेँ नाटक लेल पुरस्कार भेटल अछि. ओ रामदेव झाकेँ भेटल पुरस्कारकेँ खारिज करैत कहलनि जे रामदेव झाकेँ जइ नाटक- एकांकी लेल पुरस्कार भेटलनि से कथाकेँ कथोपकथनमे लिखल मेहनति मात्र अछि, मिथिला दर्शन मे हुनक लेख छपल रहए. एतऽ ओ सभ विरोधी भऽ गेलाह आ फेरो जखन महेन्द्र मलंगियाकेँ जातिवादी रंगमंचक “मैथिली एकांकी संग्रह”क असाइनमेन्ट साहित्य अकादेमीसँ पं.चन्द्रनाथ मिश्र “अमर”- रामदेव झा, ससुर-जमाएक जोड़ीक अनुकम्पासँ भेटलनि तँ ओ मैथिलीक या कहू जे जातिवादी रंगमंचक १९ टा सर्वश्रेष्ठ एकांकीमे रामदेव झाक “पिपासा” लेने रहथि, आब ऐठाम, रामदेव झा सर्वश्रेष्ठ नाटककार भऽ गेलाह. ओइ पोथीक भूमिकामे चन्द्रनाथ मिश्र “अमर”- गोविन्द झा आ सुधांशु शेखर चौधरीक मजाक तँ उड़ेनहिये छथि संगमे राधाकृष्ण चौधरी आ मणिपद्मकेँ एहि संग्रह मे शामिल किएक नहि कएल गेल, ओइ लेल हास्यास्पद तर्क सेहो देने छथि! गुणनाथ झाकेँ ओ शामिल नै केलनि!! सर्वहाराक रंगमंचकेँ ओ शामिल किए करितथि, ई संकलन तँ जातिवादी रंगमंचक छल किने!! आब अहाँ सोचमे पड़ि जाएब जे ई लोकनि कखन एक दोसराक पक्षमे आबि जाइ छथि आ कखन विरोधमे, कखनो रामदेव झा सर्वश्रष्ठ नाटककार बनि जाइ छथि आ कखनो खारिज भऽ जाइ छथि. जातिवादी रंगमंच आपसमे खण्ड-पखण्ड अछि, मुदा विदेह मैथिली साहित्य आन्दोलन आ विदेह मैथिली समानान्तर रंगमंचक विरोधमे ई सभ एक भऽ जाइत अछि.
हालहि मे जगदीश प्रसाद मंडल जीकेँ हुनकर "गामक जिनगी"क लेल "टैगोर साहित्य सम्मान" भेटलनि. एहिमादेँ अहाँ किछु कहय चाहब ?
हमरा सभकेँ बड्ड खुशी भेल. मुदा बहुत गोटे कें ई नहि सोहेलनि. कमल मोहन चुन्नूकेँ नाटककार जगदीश प्रसाद मण्डलकेँ टैगोर साहित्य सम्मान भेटलासँ एतेक कष्ट भेलनि जे ओ एक बेर फेर “घर-बाहर”मे मलंगिया जीकेँ साहित्य अकादेमी पुरस्कार भेटए, से फतवा जारी कऽ देलनि ई कहि कऽ जे मलंगिया जी मैथिलीक (जातिवादी रंगमंचक दृष्टिकोणसँ) सर्वश्रेष्ठ नाटककार छथि, मुदा ऐबेर ओ ई सतर्की केलनि जे सर्वश्रेष्ठ समालोचक, लघुकथाकार आ कविक नामक आ हुनको सभकेँ साहित्य अकादेमी भेटए से चर्च कऽ देलनि, जे आरोप नै लागए; कहबाक आवश्यकता नै जे ऐ लिस्टक सभ समालोचक, लघुकथाकार आ कवि चुन्नू जीक जातिक छथि. सर्वहारा वर्ग नीक जेकाँ बुझि गेल जे ई साहित्य आ ई रंगमंच ओकरा लेल नै अछि, से ओ अपनाकेँ ऐसँ कात कऽ लेलक, आ जँ विदेह मैथिली साहित्य आन्दोलन आ विदेह मैथिली समानान्तर रंगमंच नै अबितए तँ मामिला खतमे छल.
कखनोकाल हम अनुभव करैत छी जे एहि विषय पर बहस करैत-करैत लोक व्यक्तिगत आक्षेप करऽ लगैत छथि. अहाँ के की कहब अछि ?
देखियौ जँ अहाँ जातिवादी रंगमंचक विरोध करब तँ मलंगिया जीक बेटा अहाँकेँ धमकी देताह, जेना ललित कुमार झा उमेश मण्डल जी केँ देलनि. मलंगियाजीक जातिवादी रंगमंचक एकटा निर्देशक प्रकाश झा मुन्नाजीकेँ कहलनि, जे बेचन ठाकुर भरि दिन केश कटैत रहैए, रंगमंच ओ किए ने जानै गेलै! जातिवादी रंगमंचक विरोधमे समानान्तर रंगमंच अछि तँ अहाँ हुनका लोकनिसँ की आशा करै छी! ओना हमर ठाकुर टाइटिल सँ हुनका लोकनिकेँ भेल हेतनि जे हम नौआ ठाकुर छी, तेँ ओ ई बाजल छथि. मुदा जँ किओ ई काज कऽ रहल छथि आ अपन संस्कृतिक रक्षा कऽ रहल छथि, जेना नौआ ठाकुर लोकनि तँ की हर्ज. विद्यापति ठाकुर, जे बिस्फीक नौआ ठाकुर रहथि, केँ बिदापत नाचक माध्यमसँ जिआ कऽ रखलनि नौआ ठाकुर लोकनि, विद्यापति आ मैथिलीकेँ हजार साल धरि जिआ कऽ राखलन्हि, तँ ऐमे ककरो किए कष्ट छै. आब तँ ओ लोकनि विद्यापतिकेँ ब्राह्मण बनेबा मे लागल छथि. ओना हम बरही जातिक छी.
अपनेक आगाँक लक्ष्य की अछि?
हम आगाँ २५ साल धरि ई समानान्तर रंगमंच चलबैत रहब. पछिला २५ सालमे जतेक सफलता भेटल अछि ओइसँ हम उत्साहित छी, अगिला पचीस सालमे जँ हम जातिवादी रंगमंचक किरदानीक कारण मैथिलीसँ भागल सर्वहारा वर्गक किछु आर गोटेकेँ मैथिलीसँ जोड़ि सकब आ जे काज हमरासँ छूटि जाएत से अगिला पीढ़ी करत. जातिवादी रंगमंच आब सरकारी आ गएर सरकारी संस्थाक हथियार बनि कऽ रहि गेल अछि, ई ढहब शुरू भऽ गेल अछि, किछु ऊपरी सुधार, नामे लेल सही, ई कऽ रहल अछि. हमर लक्ष्य अछि जे अगिला पचीस सालमे ई जड़िसँ खतम भऽ जाए.
गाम-घर मे नाटकक विकास के लेल की कएल जेबाक चाही ?
देखियौ, सभसँ पहिने कहब जे गाम-घरक आम लोक बेसी पढ़ल-लिखल नै होइत छथि. मुदा मैथिली साहित्यकारक एकटा बड़का बेमारी छैक जे अनेरे के विद्वता छाँटब सँ बाज नै अबैत छथि. गाम-घर मे नाटकक विकासक खातिर सभसँ पहिने ई भाषा सुधार हेबाक चाही. संवाद मे हिन्दी-संस्कृत केँ फेटल नै जेबाक चाही. संवाद आम बोलचालक भाषा सँ मेल खाइत हुअए. कथानक आ दृश्य सेहो ग्रामीण परिवेश केँ धियान मे रखैत गढ़ल जाए. आम जन-जीवन सँ नजदीक हुअए. संगहि सरकारी स्तर पर सेहो किछु प्रयास हेबाक चाही जइ सँ गामक रंगकर्मी सभकेँ प्रोत्साहन भेटैक. ऐसँ नवतुरिया सेहो आकर्षित हेतै. गामे-घर मे नै नगरो मे नाटकक विकासक लेल ऐ तरहक गप-सप पर नाटककार आ रंगमंचकर्मीकेँ ध्यान देबाक चाही.
अहाँ एकटा कलाकार,निर्देशकक अलावे नाटककारक रूप मे सेहो प्रसिद्ध छी. अपन लिखल नाटकक संबंध मे किछु कहल जाए?
हम एखन तक कुल २५-२६ टा नाटक आ एकांकी लिखने छी. किछु एहनो नाटक अछि जकरा मूल रूप मे तँ केयो आन लिखने छथि मुदा हम ओइ मे बारह सँ चौदह अना तक संशोधन कऽ ग्रामीण परिवेश मे मंचन करबा योग्य नाटकक रूपमे ओकरा परिवर्तित कएने छी. किछु हिन्दी नाटककेँ सेहो मैथिली मंचक मांगक अनुरूप पुनर्लेखन केने छी. अपन नाटक लिखैत काल हमर प्रयास रहैत अछि जे ओकर कथानक आ पात्र सभ मे समाजक सभ वर्गक प्रतिनिधित्व रहैक. ऐ खातिर हम अपना हिसाबे भाषाक सरलीकरण करबाक प्रयास करैत छी. ओना तँ अपन प्रशंसा अपने नै करक चाही मुदा एकटा गप्प अवश्य कहए चाहब जे आसपासक गामक लोक जखन ई सुनैत छथि जे बेचन ठाकुरक नाटकक मंचन होबएबला छैक तँ भीड़ उमड़ि पड़ैत छैक. ऐ सँ हमरा लगैत अछि जे हम जे प्रयास कऽ रहल छी से सार्थक अछि. लोकक भीड़ देख खुशी होइत अछि. एखन धरि हमर दू टा नाटक "बेटीक अपमान" आ "छीनरदेवी'' प्रकाशित अछि, आ "विश्वासघात", “अधिकार” आ "बाप भेल पित्ती" प्रेस मे अछि.
अच्छा एकटा गप्प कहू जे ई "छीनरदेवी" शीर्षक देबाक पाछाँ कोनो खास कारण छै की? किए तऽ सामान्य बोलचाल मे एहन शब्द सभकेँ कने अश्लील मानल जाइ छै?
हँ, एक बेर हमरो मोन मे एहन तरहक विचार आएल. मुदा ई नाटक शत-प्रतिशत एकटा सत्य घटना पर आधारित छै, एकटा लड़कीक बियाह नै भऽ रहल छलै, ओकर छोटकी बहीन सभक बियाह बाल-बच्चा भऽ गेलै. ओ देहपर भूत लगा लै आ काकीपर आरोप लगबै जे यएह सभटा केने अछि. लोक सभमे आक्रोश भेलै, जे अपने छीनरदेवी लागल छै आ काकीकेँ बेटी रोटी केने छै. आ ऐ घटनाक घटनाक्रम किछु एहन चलै छै जे ई शब्द "छीनरदेवी" आम बोल चालक हिस्सा बनि गेलै. हमरा यएह एकटा शब्द ऐ विषय पर ई नाटक लिखबाक लेल प्रेरित कएलक तँए हम ऐ मे अपन बेशी दिमाग नै लगेलौं आ यथावत दर्शक सभक सोझाँ अनबाक प्रयास कएलहुं.
एखन तऽ सिनेमाइ युग छै, फेर अहाँ नाटकक भविष्य केहन देखैत छी ?
हम देख रहल छी जे यदि मैथिली नाटकक लेखन आ मंचन दुनू कनेक आधुनिक तरीकासँ कएल जेतै तँ फेर एकर भविष्य ठीके रहतै. ऐ प्रसंग मे एकटा घटनाक उल्लेख करऽ चाहब जे पछिला बेर हमरा गाम मे एकदिश आर्केस्ट्रा चलैत रहै आ दोसर दिश हमर सभक नाटक चलैत रहए. जखन आर्केस्ट्रा देखऽ बला लोक सभकेँ पता चललै जे हमर सभक नाटक सेहो भऽ रहल छै तँ बहुत रास दर्शक नाटक देखऽ लेल आबि गेलै. लोक सभ बजैत रहए जे ओइ आर्केस्ट्रा सँ ई नाटके नीक. एहन तरहक उत्साह जखन दर्शकमे देखैत छिऐ तँ बुझाइत अछि जे मैथिली नाटकक भविष्य एखन बाँचल छै. बस जरुरति छैक जे नाटक आ मंच कने सजल-धजल होइ. नाटक लिखैत काल आम जनक रुचि केँ, समस्याकेँ धियानमे राखल जाए. नाटक मनोरंजनक एकटा साधन छै, से मात्र गूढे बात टा नै मनोरंजन योग सामग्री सेहो शामिल कएल जेबाक चाही. आब यदि खाली गुढे विषय-वस्तु भरि देबै तँ पहिने कहलहुं जे गाम-घरक लोक वा नगरोक लोक जे नाटक देखैए, ओतेक रहस्य बुझएबला नै होइत छथि से हुनका सभकेँ नै रुचतनि. हम देखै छिऐ जे एखन जे मैथिली मे नाटककार सभ छथि ओइमे सभ दऽ तँ नै लेकिन अधिकतरमे नाटक मनोरंजनक सामग्रीक नाम पर जाति-धर्म पर आक्षेप कएल जाइ छै. अभद्र भाषाक उपयोग कएल जाइ छै. कतेक बेर संवादकेँ गामक परिवेशकेँ धियान मे रखैत सीन ओमिट करऽ पड़ैत अछि. ई सभ नै हेबाक चाही. हम सभ तँए समानांतर रंगमंचक माध्यम सँ एहन जातिवादी सोच आ लोकक विरोध करैत छी. हमर मानब अछि जे साहित्य (मैथिली) केँ जाति-धर्म सँ नै जोड़बाक चाही. ऐसँ साहित्य मे हल्कापन अबै छै. साहित्यकारकेँ हरदम समाजमे आदर्श विचारक प्रचार-प्रसार करबाक चाही.
ग्रामीण युवा वर्ग मे नाटकक प्रति कतेक रुचि देखै छी?
युवावर्ग मे जिज्ञासा छै मुदा ओकरा सभकेँ कने चटक-मटक चाही. लड़का सभ एकरा ओतेक सिरीयसली नै लै छै लेकिन हम देखै छी जे लड़की सभ बहुत बेशी रुचि लै छै. हम सभ जखन नाट्य महोत्सवक आयोजन करैत छी तँ लड़की सभ खूब पुरस्कार जितैत अछि. ई एकटा बड़का उत्साहजनक बात छै. पहिल विदेह नाट्य उत्सवमे हमर निर्देशनमे “उल्कामुख” नाटक मंचित भेल, ऐमे पुरखोक रोल महिला केलनि, महिलाक तँ केबे केलनि. सामान्य रूपमे लोककेँ महिलोक रोल पुरुखसँ करबऽ पड़ै छै. छह-छह घण्टाक नाटक लोक बिनु हिलने देखलक, ई मराठी टामे होइ छै. मैथिलीमे आइयो आधा-घण्टा पैंतालीस मिनटक नाटक होइ छै. ई एकटा उपलब्धि तँ अछिये. ऐ नाट्य-उत्सवक थीम रहए, भरत नाट्यशास्त्रक अनुसार मैथिली रंगमंच. अगिला नाट्य उत्सवक थीम अछि मैथिली रंगमंचमे आधुनिक मंच वास्तुकला.
आइ हम अहाँक बहुत रास समय लऽ लेलहुं...
नै.. नै.. एहन कोनो बात नै छै. आइ दिन मे अहाँ सँ गप्प भेल छल आ एखुनका समय देने रही, से जखन एकर ओरियान मे लागल रही जे आब अहाँ सँ गप्प करब कि तखने एक गोटे आबि गेलाह एकटा कोनो कागज नेने आ कहए लगलाह जे कने ऐमे देखियौ तँ जे हमर नाम ऐ वृद्धा-पेंशन बला लिस्ट मे छै कि नै..(हँसैत). हम हुनका कहलियनि जे एखन हम कनेकाल व्यस्त रहब से कने रुकू फेर हम देख देब, आब कने हुनकर कागज सेहो देखऽ पड़त.
बेस, बहुत रास नव-नव जानकारी भेटल अपने संगे गप्प कए कऽ, आशा करैत छी जे जखन अगिला बेर अहाँ सभ नाट्य महोत्सव आयोजित करब तँ ओइमे हमरो भाग लेबाक सुयोग भेटत. तखन एक बेर फेर अपनेकेँ धन्यवाद कहैत विदा लेब.
अहाँ अवश्य आबी हमर सभक नाट्य-महोत्सव मे. हमरो खुशी हएत.


text:
Nalanda Open Uni. Study Centre Darbhanga me
नालंदा मुक्त विश्वविद्यालय....Nalanda Open University केर अध्ययन केन्द्र दरभंगा मे सेहो खुलि गेल अछि. अध्ययन केन्द्र एमएआर संस्कृत कॉलेज मे खुलल अछि. एहि अध्ययन केन्द्र... स्टडी सेंटर मे बीएड के छोड़ि सभ विषयक पाठ्यक्रमक लेल एडमिशन शुरू भ गेल अछि. एहि ठाम अहां 91 पाठ्यक्रम के लेल एडमिशन करा सकय छी. ओपेन यूनिवर्सिटी मे नालंदा ओपेन यूनिवर्सिटी के फीस सभस कम अछि. एकर संग एहि यूनिवर्सिटी के एकटा बड़का गप्प ईहो अछि जे एहिठाम महिला सभ के फीस मे 25 प्रतिशत के छूट सेहो मिलैत अछि. चूंकि ई स्टडी सेंटर संस्कृत कॉलेज मे खुलय अछि ताहि लेल संस्कृत केर विद्यार्थी सभ सेहो व्यावसायिक पाठ्यक्रम मे नाम लिखा फायदा उठयताह. एहि विश्वविद्यालय के स्टडी सेंटर मुजफ्फरपुर... मोतिहारी... सीवान... बेतिया आओर समस्तीपुर मे पहिने सं अछि. दरभंगा मे इंदिरा गांधी नेशनल ओपेन यूनिवर्सिटी... IGNOU के स्टडी सेंटर सेहो अछि.


text:
नई दिल्ली। देश-विदेश मे कईटा प्रतिष्ठित सम्मान हासिल करि चुकल गैर सरकारी संगठन सुलभ इंटरनेशनल क संस्थापक बिन्देश्वर पाठक कए प्रतिष्ठित अंतरराष्ट्रीय पत्रिका टाइम विश्व भरि मे पर्यावरण क क्षेत्र मे काज करनिहार मशहूर लोकक सूची हीरोज ऑफ द इन्वॉयारमेंट- 2009 मे शामिल केलक अछि। सुलभ क प्रवक्ता समाद देलथि अछि जे एहि वर्ष वैश्विक स्तर पर 31टा लोक क चयन कैल गेल, जेकर निजी उपलब्धि कए आधार बनाकए टाइम पत्रिका हुनका पर्यावरण हीरो क सम्मान देलक अछि। ओ कहलथि जे जलवायु संकट आ पर्यावरण क क्षेत्र मे काज करै वाला लोक आ संस्था कए सब साल एहि सम्मान स नवाजल जाइत अछि। डॉ पाठक कए इ सम्मान वैज्ञानिक आ शोधकर्ता वर्ग क लेल देल गेल अछि। डॉ पाठक नव किस्म क बायो गैस क पता लगौलथि अछि, जेकर इस्तेमाल हिंटिंग कुकिंग आ इलेक्ट्रीसिटी क तौर पर भ सकैत अछि
डॉ पाठक कए हाल मे स्वीडन मे सेहो सम्मानित कैल गेल छल। टाइम क इ रपट कए मरिदू कॉलर तैयार कैलथि अछि। रपट क अंत मे पाठक क शब्द मे एकटा ग्रीन टिप सेहो देल गेल अछि।
‘Always clean up after yourself. You are responsible for the waste you produce and you should ensure that it’s disposed of in an environmentally sound manner.’ — Bindeshwar Pathak
सूची में शामिल अन्य लोगों के नाम
Leaders & Visionaries
Mohamed Nasheed
Cameron Diaz
Mike H. Pandey
Prince Mostapha Zaher
Marcio Santilli
Yann Arthus-Bertrand
Erick Solheim
Steven Chu, Carol Browner, Ken Salazar and Lisa Jackson
Activists
Joe Romm
Marc Ona
Marco Arana
Syeda Rizwana Hasan
Yuyun Ismawati
Zhao Zhong
Nnimmo Bassey
Scientists & Innovators
Takashi Yabe
Residents of Vauban
Valerie Casey
David Keith
Bindeshwar Pathak
Olga Speranskaya
Pen Hadow, Martin Hartley and Ann Daniels
Nathan Lorenz and Tim Bauer
Moguls & Entrepreneurs
Sheri Liao
Thomas Harttung
Dorjee Sun
Asim Buksh
Kin Lui, Raymond Ho and Casson Trenor
Yumi Someya
Bill Weihl


text:
कमलानन्द झा,
हिन्दी विभाग, सी.एम. कॉलेज,दरभंगा
मैथिली समस्याक टोह लैत कथा-संकलन : उदाहरण
पछिला चारि बर्खमे कोनो पैघ आ महत्वपूर्ण प्रकाशनसँ मैथिलीक तीन गोट कथा-संकलनक प्रकाशन मैथिली भाषा लेल एकटा शुभ-संकेत मानल जा सकै'छ। नेशनल बुक ट्रस्टसँ प्रकाशित शिवशंकर श्रीनिवास द्वारा सम्पादित मैथिली कथा संचयन(सन् २००५) आ सन् २००७मे तारानन्द वियोगी द्वारा सम्पादित देसिल बयना(सन् २००७) पाठकक बीच लोकप्रिय भ'ए रहल छल कि प्रकाशन विभागसँ देवशंकर नवीन द्वारा सम्पादित टटका मैथिली कथा-संग्रह उदाहरण छपि क' आबि गेल। प्रसन्नताक बात थिक जे उदाहरणक प्रकाशनसँ प्रकाशन विभागमे साहित्यिक रचनाक प्रकाशनक बाट फूजल, जे स्वागत योग्य अछि।
उदाहरणमे ललितसँ सियाराम सरस धरिकक कुल छत्तीस गोट कथा संकलित अछि। एहि संकलनसँ मैथिली कथा-संसारक परिदृश्य स्पष्ट होइत अछि। संकलनक कतोक कथा समस्त भारतीय भाषासँ कान्ही मिलान लेल तत्पर अछि, जे संकलनकर्त्ताक चयनकौशलक सूचक थिक। श्रेष्ठ कथाकार राजकमल चौधरीक कथा ÷एकटा चम्पाकली एकटा विषधर' घाघ मैथिल समाजक टोप-टहंकारकें अद्भुत रूपें अनावृत्त करैत अछि। सवर्ण मैथिलक गरीबी, ओहि गरीबीसँ उत्पन्न दयनीयता, आ तकर खोलमे दुबकल बेटीक शातिर माइ-बापक घिनौन आचरण घनघोर तनावक संग पाठककें झकझोरैत अछि। दशरथ झा आ हुनकर घरबाली अपन तेरह बर्खक बेटी चम्पाक विवाह बासैठ बर्खक वृद्ध शशि बाबू संग करेबाक षड्यंत्रापूर्ण योजना बनबैत अछि। दुनू प्राणीक गिद्ध दृष्टि शशि बाबूक सम्पति पर टिकल छनि, जकर मलिकाइन विवाहोपरान्त हुनक तेरह वर्षीया चम्पा बनैबाली छनि। अतिशयोक्ति सन लगैबला एहि घटनाक मर्मकें ओएह बूझि सकत जे मिथिलांचलक बहुविवाह प्रथासँ नीक जकाँ परिचित छथि। बीसम-एकैसम विवाहक बाद पति अपन पूर्व पत्नी सभक मुँहो बिसरि जाइ छलाह।
पत्राकारिता दुनियाक महत्वपूर्ण आ सम्वेदनशील पक्षसँ मायानन्द मिश्रक कथा ÷भए प्रकट कृपाला' साक्षात्कार करबैत अछि। मीडिया-तन्त्र पर बनल सार्थक हिन्दी सिनेमा ÷पेज थ्री' जे किओ देखने छथि, से एहि कथाक मर्मकेँ बेसी नीक जकाँ बुझि सकै छथि। शीघ्रतासँ नामी पत्राकार बनि जाएबाक हड़बड़ीके कथामे कलात्मक ढंगसँ उकेरल गेल अछि। कॉरपोरेट दुनियाँक बादशाह श्याम बोगलाक मृत्युक खबरि सबसँ पहिने देबाक होड़ लागल अछि। पत्रकार लोकनिक नजरिमे ओएह सभसँ पैघ खबर अछि, दुनियामे किछु भ' जाउ।
लिलीरे मैथिलीक सशक्त कथालेखिक। छथि। हुनकर कथा ÷विधिक विधान'मे कामकाजी स्त्रीक संघर्षकें यथार्थतः देखबाक, आ यथार्थक मर्मकें कलात्मक कौंध संग उभारबाक सफल चेष्टा अछि। उषाकिरण खान अपन कथा ÷त्यागपत्रा'मे ग्रामीण युवतीक अदम्य जिजीविषाकेँ व्यक्त करबामे पूर्ण सफल नहि भ' सकलीह। घोर आदर्शवादी आ कठोर अनुशासित परिवारमे पालित-पोषित चम्पा कॉलेजमे पढ़' चाहैत अछि, अपन मर्जीसँ विवाह कर' चाहैत अछि। मुदा आजीवन विवाह नहि करबाक घोषणा करैत चम्पा स्वयंकेँ ओही परंपराक केंचुलमे समेटि लैत अछि। चम्पा विवाहक लक्ष्मण रेखा पार करैत ÷और भी ग़म हैं' कें आधार मानि अपन व्यक्तित्वकेँ विस्तृत आयाम नहि द' पबैत अछि। मनमोहन झाक कया फायदा÷फयदा'मे स्त्री जातिक मोलभाव बला प्रवृत्तिक रेखांकन खूब जमल अछि, मुदा वो एहि प्रवृत्तिक वर्णन क' स्त्री जाति कोन पक्षक उद्घाटन करै छथि, से बूझब कठिन। कोनो व्यक्तिक स्वभावमे नीक आ खराब दूनू भाव रहैत अछि। कथाक हेतु कोन तरहक भावक चुनाव कयल जाए, ई महत्वपूर्ण अछि। इएह चुनाव मैथिली कथामे स्त्री चेतनाक दर्शन करा सकैत अछि।
स्त्री चेतनाक दृष्टिएँ प्रदीप बिहारीक कथा ÷मकड़ी' अपेक्षाकृत मेच्योर्ड आ बोल्ड कथा कहल जा सकैछ। बेराबेरी कथानायिका सुनीता दू बेर विवाह करैत अछि, दुनू बेर ओकर पति मरि जाइछ, मुदा ओ जिनगीसँ हारि नहि मानैत अछि। सिलाई मशीन चला क' ओ गुजर-बसर करैत अछि। एतबे नहि, ओ एकटा अनाथ आ बौक बच्चाक लालन-पालनक दायित्व ल' क' अपन व्यक्तित्वकेँ विस्तार दैत अछि। कथामे मोड़ तखन अबैत अछि जखन ओ बौका समर्थ भेला पर सुनीताक स्वीकृतियेसँ सही, ओकरा गर्भाधान क' क' भागि जाइत अछि। सुनीताकें एहि बातक अपराधबोध नहि छै, जे ओ बौका संग किऐ ई कृत्य
केलक, ओ देहक विवशतासँ परिचित अछि, मुदा बौकाक भागि जेबाक दंश ओकरा व्यथित करै छै। देवशंकर नवीनक कथा ÷पेंपी' पति-पत्नीक सम्बन्ध विच्छेदक परिणामस्वरूप बेटीक मनोमस्तिष्क आ व्यक्तित्व पर पड़ैबला कुप्रभाव आ बेहिसाब उपेक्षाभावकेँ करुणापूर्ण ढंगसँ व्यक्त करैत अछि। मुदा एहिमे सभटा दोष स्त्री पर फेकि देब पूर्वाग्रह मानल जा सकैछ। ई सामाजिक सत्य नहि भ' सकैत अछि। वरिष्ठ कथाकार राजमोहन झा अत्यंत कुशलतापूर्वक ÷भोजन' कथाक बहन्ने स्त्रीक बाहर काज करबाक विरोध क' जाइत छथि। राजमोहनजीक दक्षता इएह छन्हि जे ई सभ बात कहिओ क' ओ प्रगतिशील बनल रहै छथि।
राजकमल चौधरीक ÷एकटा चम्पाकली एकटा विषधर', धूमकेतुक ÷भरदुतिया', गंगेश गुंजनक ÷अपन समांग'(ई कथा देसिल बयनामे सेहो संकलित अछि), तारानन्द वियोगीक ÷पन्द्रह अगस्त सन्तानबे' आ अशोकक ÷तानपूरा' एहि संग्रहक श्रेष्ठ कथा मानल जा सकैछ। धूमकेतुक कथा ÷भरदुतिया' व्यक्ति स्वार्थ हेतु भाई-बहिनक पावन पाबनिकँ दुरुपयोग करबैत देखबैत अछि। आजुक मनुख अहू पाबनिकें नहि छोड़लक। ÷पन्द्रह अगस्त सन्तानबे' वियोगीक सफल राजनीतिक कथा कहल जा सकैछ। कथाक ई निष्पति एकदम ठीक लगैत अछि जे सवर्णक पार्टी एहि दुआरे जीतैत रहल जे निम्नजातिक आर्थिक स्थिति बहुत खराब छल। स्वामीक पार्टी दासोक पार्टी होइछ। दोसर पार्टीक मादे सोचब मृत्युकें आमन्त्रण देब छल। आओर नहि किछु तँ' आवास आ रोजगार छीनि बेलल्ला बना देब उच्चवर्गक हेतु बाम हाथक काज छल। दिल्ली-पंजाब प्रवाससँ निम्नवर्गक आर्थिक, सामाजिक स्थितिमे सुधार भेल। परिणामस्वरूप ओहि वर्गमे आत्मसम्मान आ राजनीतिक चेतनाक अंकुरण भेल। भक्तिकाव्यक उन्मेष आ ओहिमे निम्नजातिक कविक बाहूल्यक पृष्ठभूमिमे सुप्रसिद्ध इतिहाकार इरफमान हबीब मुगलकालीन विकास कार्यकेँ लक्षित केलनि अछि। ÷पन्द्रह अगस्त सन्तानबे' कथाक विलक्षणता बिहारमे बनल निम्नजातिक पार्टीक आत्मालोचन थिक। कहबा लेल त' ई पार्टी निम्नजातिक-निम्नवर्गक छल, मुदा अइ पार्टीमे छल, प्रपंच, भ्रष्टाचार, अपराध आओर पाखण्ड पहिनहुँसँ तेजगर और धारदार भ' गेल छल। कथाकारक इएह द्वन्द्व कथाकें गरिमा प्रदान करैछ। चाहक दोकान चलबैबला मुदा बहुत प्रारम्भहिसँ सक्रिय मूल्यपरक राजनीति करैबला हीरा महतोक धैर्य जखन संग छोड़ि दै छनि त' ओ पार्टी प्रमुख बासुदेव महतो पर बिफरैत कहै छथि-- रे निर्लज्जा, एतबो सरम कर! जे कुकर्म करै छैं से अपन करैत रह, लेकिन एना समाजमे नहि कहिहें जे कुकर्मे करब ठीक छिऐ। एतबो रहम कर बहिं...।''
अशोकक कथा ÷तानपूरा' मध्यवर्गीय हिप्पोक्रेसीक घटाटोपकेँ तार-तार क' देबामे पूर्ण सफल भेल अछि। बिना कोनो उपदेश आ नैतिक आग्रहक कथा मध्यवर्गीय कुत्सित मानसिकताक दुर्ग भेदन करैत अछि। कथानायक विनोद बाबूक संगीत-प्रेमकेँ हुनक पिता घोर अभाव आ द्ररिद्रयक बीच जेना-तेना पूरा करैत छथि, मुदा जखन विनोद बाबूक पुत्रा संगीत सिखबाक इच्छा प्रकट करै छनि त' दुनू प्राणीकें साँप सूँघि जाइत छनि। एहि दुआरे नहि, जे हुनका कोनो तरहक अभाव छनि। बल्कि एहि दुआरे जे संगीतक स'ख हुनक बेटाकेँ रुपैया कमबैबला मशीन नहि बना सकत। जे दम्पति कोनो विषय पर कहियो एकमत नहि भेल, एहि विषय पर एकमत भ' पुत्राक एहि अव्यावहारिक स'ख'क कठ मोंकबाक साजिशपूर्ण योजना बनबए लगै छथि।
संग्रहक किछु कथा जेना अवकाश, अयना, खान साहेब, जंगलक हरीन आदि यथार्थक मोहमे शुष्क गद्य बनि क' रहि गेल अछि। एहिमे किछु कथा ततेक सरलीकृत भ' गेल अछि जे ओ नवसाक्षर हेतु लिखल कथा बुझि पडैछ। एहन कथा सभक मूल संरचना इतिवृत्तात्मक अछि। यद्यपि इतिवृत्त कोनो कथाक सीमा नहि होइछ, मुदा जखन कोनो कथा घटनाक स्थूल आ तथ्यात्मक विवरण टा दैछ, कथामे समय वा क्षणक मर्म नहि आबि पबैछ, त' एहन इतिवृत्त निपट गद्य बनि क' रहि जाइछ। यथार्थ कोनो कथाकें विश्वसनीयता देबाक बदलामे ओकरा भीतरसँ संवेदना निचोड़ि अनैत अछि, कथाकें प्रमाणिक बनेबाक फेरमेँ पड़ल नहि रहैत अछि। कथाकार रमेश अपन कथा ÷नागदेसमे अयनाक व्यवसाय'मे अतियथार्थ आ इतिवृत्तक फ्रेमकें तोड़ि प्रतीक वा फैंटेसीक प्रयोगसँ कथा बुनबाक प्रयास त' केलनि, मुदा कथाक विन्यासमे एकरसता आबि गेल। एहि फ्रेम हेतु हमरा लोकनिकेँ राजस्थानी कथाकार विजयदान देथा(दुविधा) आ हिन्दी कथाकार उदय प्रकाश (वारेन हेस्टिंग्स का सांढ़) आदिकेँ पढ़बाक चाही। हिनका लोकनिक कथा यथार्थक फ्रेमकेँ तोड़ियो क' यथार्थ बनल रहल अछि।
मैथिलीमे प्रकाशित उक्त तीनूँ कथा संकलनसँ मैथिली कथाक प्रसार राष्ट्रीय स्तर पर भ' रहल अछि, एहिमे दू मत नहि। मुदा उक्त संकलनकेँ पढ़ि
आम पाठकक राय इएह बनत जे मैथिलीमे कुल इएह तीस-चालीस गोट कथाकार आइ तक भेलाहे। कारण तीनूँ संग्रहमे कथाकारक सूचीमे अद्भुत साम्य अछि। कथा पढ़ि बुझना जाइछ जे कथा चयनमे कथाक अपेक्षा कथाकारकेँ महत्व देल गेल अदि। ई कहब सर्वथा अनुचित जे संकलनक कथाकार महत्वपूर्ण नहि छथि, मुदा अन्य श्रेष्ठ कथाकेँ सेहो प्रकाशमे अएबाक प्रयास हेबाक चाही। हमरा लोकनि ई नीक जकाँ जनै छी जे मैथिलीमे श्रेष्ठ कथाक अभाव नहि अछि। किन्तु प्रकाशनक अभावमे पत्र-पत्रिकाकें छानि मारब कठिनाहे नहि समय-साध्य कार्य थिक। वैद्यनाथ मिश्र यात्रीक पहिचान भने श्रेष्ठ कविक रूपमे छनि, मुदा हुनकर मैथिली कथा ÷चितकबड़ी इजोरिया' आ ÷रूपांतर' कतोक दृष्टिएं महत्वपूर्ण अछि। रेणुजी सेहो मैथिली कथा लिखलनि अछि। ई दीगर बात थिक जे बादमे ओ हिन्दिए टामे लिखए लगलाह। ÷नेपथ्य अभिनेता' आ ÷जहां पमन को गमन नहीं' आदि लीकसँ हटि क' लिखल गेल कथा थिक। ÷उदाहरण'मे कथाक प्रकाशन वर्ष आ सन्दर्भक अनुपस्थिति खटकैत अछि। समय-सीमा जनने बिना कोनो कथाक सम्यक मूल्यांकन सम्भव नहि। नवीनजी सदृश दक्ष आ अनुभवी सम्पादकसँ ई आशा नहि कएल जा सकै छल। एहि कमीकेँ पूरा करैत अछि हुनकर चौदह पृष्ठीय भूमिका। सम्पादक मैथिली कथाक सीमा आ सम्भावनाक विस्तृत पड़ताल अपन एहि भूमिकामे केलनि अछि। मैथिली कथाक इतिहासकें बुझबा लेल ई भूमिका निश्चित रूपें रेखांकन योग्य अछि।
उदाहरण
पुस्तकक नाम - उदाहरण
सम्पादक - देवशंकर नवीन
प्रकाशक - प्रकाशन विभाग
सूचना और प्रसारण मन्त्राालय
भारत सरकार
पृष्ठ - २७४
मूल्य - २०० टाका मात्रा


text:
बिहार कए गौरवांवित करनिहार छात्र-छात्रा कए बिहार गौरव सम्मान देल गेल। बिहार कएहि गौरव स समदिया रिंकू झाक गपशपक
हमरा काफी खुशी अछि जे हमरा एहि सम्मान स सम्मानित कैल गेल अछि। देश मे हमरा लोकनि कए दलित, मुसहर आदि जाति कए आगू बढेबाक क जरूरत अछि। आइ पूरा देश मे आतंकवाद फैल रहल अछि। एकरा एक मात्र शिक्षा स कम कैल जा सकैत छैक। हम एकर शुरूआत 1986 मे केलहुं। 2002 मे हम साक्षरता मिशन स जुडि़ गेलहुं। शुरूआती दिन मे हमरा काफी पेरशानी भेल । महिला घर स बाहर निकलबा लेल तैयार नहि छलीह। हुनका मे सब किछु छल। आगू बढबाक जोश, उत्साह दूनू, मुदा ओकरा सही दिशा नहि हेबाक कारण वो पिछड़ैत चलि गेलीह। हमर उद्देश्य हुनका स्वाबलंबन बनेबाक अछि। जीवन मे आगू बढबा लेल एक मात्र अक्षर ज्ञान क आवश्यकता नहि अछि। जरूरी अछि सही संस्कार आ सही चीज क बारे मे हुनका जानकारी हुए। हम हरदम प्रयास करै छी जे हुनका अपन बल पर ठार कैैल जाए। आइ सेहो हमर समाज मे काफी लोक छथि जिनका साक्षर स दूर-दूर तक कोनो रिश्ता नहि अछि। वो एतबा गरीब छथि जे अपने स किछु नहि करि सकैत छथि। बस हुनका सही मौक देबाक जरूरत अछि।
दो लाख टका क अक्षर श्री सम्मान पौनिहार प्रेमा शाह क कहब अछि-
काफी नीक लगल जखन हमरा इ सम्मान देल गेल। सफलता क खुशी त हाइते छैक, मुदा अगर एहि तरहक सम्मान भेटैत छैक त लगैत छैक जे हमारा लेल हमर प्रदेश सोच रहल अछि। एहन मे हम कतबो गाू चलि जाए अपन शहर आ अपन राज्य कए नहि बिसरी सकैत छी। हम चाहैत छी जे अपन प्रदेश मे फैशन कए एकटा नव ऊंचाई दी।
श्िजनी, एनआईएफटी 09 मे प्रथम, एक लाख का इनाम
इ काफी खुशी क गप अछि। एहि तरहक सम्मान स एकटा जुड़ाव बनैत अछि। एहन मे हम अपन प्रदेश कए एकटा नव ऊंचाई देबा लेल प्रेरित भेलहुं अछि।
धर्मेंद्र कुमार पांडेय, पीजीएमएटी 09 मे प्रथम, तीस हजार
ओना त बिहार हरदम पढ़ाई मे आगू रहल अछि, मुदा एहि बिहार क गौरव क सम्मान अपन आप मे एकटा सम्मान अछि।
तपेश्वर सिंह, पीजीएमएटी 09 मे द्वितीय, तीस हजार
अपन राज्य मे सम्मान भेटब एकटा खास सम्मान अछि। एहि गांधी मैदान मे हम कहियो घूमबा लेल अबैत रही आइ सम्मान लेबा लेल आयल छी, नीक लागि रहल अछि। हम अपन प्रदेश कए आयुर्वेद क क्षेत्र मे काफी आगू ल जेबाक प्रयास करब।
रंजना कुमारी, पीजीएमएटी 09, एमडी आयुर्वेद मे थर्ड रैंक, तीस हजार
आइ बिहार मे आयुर्वेद क स्थिति काफी दयनीय भ गेल अछि। एहन मे हम आयुर्वेद कए आगू ल जेबा लेल काज करब । जेना विदेश मे आयुर्वेद कए महत्व देल जा रहल अछि तहिना हम अपन प्रदेश मे एकर महत्व बढ़बा लेल काज करब।
ऋचा सिंह, पीजीएमएटी 09 मे प्रथम, तीस हजार
आयुर्वेद कए एकटा बुलंदी देबा लेल आ अपन प्रदेश मे एकर विकास लेल काज करय चाहैत छी। इ सम्मान हमारा सब कए अंदर जोश भरि देलक अछि। ।
अमृत जीवन, पीजीएमएटी 09 जेनरल मे दोसर रैंक, तीस हजार
इ गौरव हमर नहि हमर प्रदेश क छी जाहि ठाम आयुर्वेद कए इतबा महत्व देल जा रहल अछि। बिहार मे आयुर्वेद कॉलेज कए एकटा सही दिशा देबाक जरूरत अछि। इ सम्मान हमरा लोकनि कए अपन प्रदेश क लेल किछु करबा क जोश द रहल अछि।
आनंद गुप्ता, पीजीएमएटी 09 जेनरल मे थर्ड रैंक, तीस हजार
आइ यूपीएससी क परीक्षा हमरा लेल कठिन नहि रहि गेल अछि। ओना हरदम स बिहारी एहि मे काफी आगू रहलथि अछि। काफी नीक लगल इ सम्मान पाबिकए, किया कि अपन प्रदेश क सम्मान हमरा अन्य प्रदेश मे सेहो गौरवांवित करैत अछि।
सुष्मित, यूपीएससी नई दिल्ली, आईएएस परीक्षा 08 मे चतुर्थ रैंक, पचास हजार
काफी खुशी भेल जखन पता चलल जे हमरा बिहार क गौरव सम्मान देल जा रहल अछि। हम कोशिश करब जे मेडिकल क क्षेत्र मे नव टेक्नोलॉजी क विकास बिहार मे अन्य राज्य क समान हुए।
राम मुरारी कुमार, बीसीईसीई मे दोसर रैंक, तीस हजार
आइ सेहो पुलिस क प्रति लोक क विश्वास सही नहि अछि। पुलिस क प्रति लोकक विश्वास बढ़े हमरा इ प्रयास रहत। आइ क दिन हमरा लेल यादगार रहत, जे सरकार हमरा सम्मान द रहल अछि।
राकेश कुमार, बीपीएससी 47वीं मे बिहार पुलिस सर्विस मे प्रथम रैंक, तीस हजार
हम अपन प्रदेश कए एकटा नव दिशा दिए चाहैत छी। हम डॉक्टर क रूप मे अपन प्रदेश अपन शहर क लोक क सेवा करए चाहैत छी। आइ काफी खुशी क क्षण अछि जखन हम अपन घर मे सम्मानित भ रहल छी। मेहनत क सही रिजल्ट त आइ हमरा भेटल अछि।
गर्विता सिंह, बिहार संयुक्त प्रवेश प्रतियोगिता परीक्षा 09 मे प्रथम रैंक, पीसीएस
हमरा प्रदेश याद केलक त हम सेहो एहि गौरव कए कहियो नहि बिसरब। अपन प्रदेश कए आगू बढ़ेबा लेल जे होयत से करब। आब इहे हमर उद्देश्य अछि। हम एकटा नव प्लानिंग करि कए अपन प्रदेश क सबटा कमी कए दूर करबाक प्रयास करब।
प्रियंका कुमारी, बिहार संयुक्त प्रवेश प्रतियोगिता परीक्षा 09 मे तृतीय रैंक, पीसीएम
सच पूछू त आइ हमरा सन बिहारी अपना कए धन्य मानि रहल अछि। सब क्षेत्र मे बिहारी सब दिन आगू रहल, मुदा सबटा गौरव एक ठाम कहियो जमा नहि भेल छल। आइ इ देख आंखि नोरा गेल।
अमूल्य रत्न, बिहार संयुक्त प्रवेश प्रतियोगिता परीक्षा 09 मे प्रथम रैंक, पीसीएम जेनरल


text:
पटना : राज्यक ऐतिहासिक धरोहर आ स्थलक फेहरिस्त मे शीघ्र एकटा नव नाम शामिल होएत। मधुबनी जिला क अंधराठाढ़ी प्रखंड क ठाढ़ी गांव क। एहि ठाम ऐतिहासिक स्मारक क निर्माण होएत। शंकराचार्य लिखित ‘ब्रह्म सूत्र’ क वाचस्पति मिश्र रचित भाष्य (व्याख्या) अछि ‘भामति’। ठाढ़ी गाम हिनकर रचना प्रक्रिया क साक्षी रहल अछि। ओहि ठाम स्मारक स्थापित होएत। विप क सभापति ताराकांत झाक निर्देश पर मधुबनी जिला प्रशासन प्रोजेक्ट तैयार करि रहल अछि।
अंधराठाढ़ी प्रखंड स राजनगर होइत ठाढ़ी गाम पहुंचल जा सकैत अछि। गाम मे 28टा पोखर अछि। एहि मे स किछु सरकारी, त किछु निजी बचल अछि। एहि मे स एकटा अछि मिसराइन पोखर, जतए एकटा डीह (निवास स्थल) अछि। ओतहि स जुडल अछि भामति क कथा आ रचना प्रक्रिया। स्मारक स्थल लेल ग्रामीण अपन भूमि देबा लेल तैयार छथि।
भामति क संबंध मे कहल जाइत अछि जे ओहि गाम क निवासी पंडित वाचस्पति मिश्र जखन ‘ब्रह्म सूत्र’ क भाष्य क रचना करि रहल छलाह, त प्रतिदिन ओकरा भगवती क चरण मे राखि दैत छलाह। 18 साल क बाद जखन रचना प्रक्रिया पूरा भेल त ओ देखला जे एकटा देवी हुनकर सामने थाल मे पुष्प ल कए ढार छथि। ओ पूछलाह-देवी अहां कए छी ? ओ कहलथि-हम अहांक कनिया छी। ब्याह क बाद नियमपूर्वक 18 साल स अहांक पूजा आ लेखन लेल सामग्री रखैत आबि रहल छी। अचानक, पंडित मिश्र क तंद्रा टूटल आओर ओ अपन जिम्मेवारीक एहसास केलथि। ओ कहला -देवी, अहांक नाम पर एहि भाष्य कए समर्पित करि रहल छी।
भामति क गाम मे बनत स्मारक
पटना : राज्यक ऐतिहासिक धरोहर आ स्थलक फेहरिस्त मे शीघ्र एकटा नव नाम शामिल होएत। मधुबनी जिला क अंधराठाढ़ी प्रखंड क ठाढ़ी गांव क। एहि ठाम ऐतिहासिक स्मारक क निर्माण होएत। शंकराचार्य लिखित ‘ब्रह्म सूत्र’ क वाचस्पति मिश्र रचित भाष्य (व्याख्या) अछि ‘भामति’। ठाढ़ी गाम हिनकर रचना प्रक्रिया क साक्षी रहल अछि। ओहि ठाम स्मारक स्थापित होएत। विप क सभापति ताराकांत झाक निर्देश पर मधुबनी जिला प्रशासन प्रोजेक्ट तैयार करि रहल अछि।


text:
Friday, July 31, 2015
SAGAR RAIT DEEP JARAY- NIRMALI
सगर राति दीप जरय :: १९ सितम्बर २०१५
मिथिलाक प्रसिद्ध साहित्य गोष्ठी- ‘सगर राति दीप जरय’क ८७म आयोजन निर्मलीमे होएत ई निर्णए तँ पछिले गोष्ठीमे भऽ गेल छल, जे समाचार अपने लोकनिकेँ प्राप्तो अछि। मुदा कहिया होएत आ निर्मलीमे केतए होएत ई साफ नइ भेल रहए, जे अझुका बैसकमे भऽ गेल।
आइ सॉंझमे निर्मलीक स्थानीय साहित्य प्रेमी सबहक बैसक भेल। जइमे श्री विनोद कुमार, श्री सत्य नारायण प्रसाद, श्री सुरेश महतो, श्री राजदेव मण्डल, श्री राम विलास साहु, श्री राम प्रवेश मण्डल, श्री राजाराम यादव, श्री मनोज शर्मा, श्री रामलखन भंडारी एवं श्री सुरेन्द्र प्रसाद यादव आदि महतपूर्ण व्यक्ति सभ रहथि।
सगर रातिक कथा गोष्ठीक इतिहासक संग सुन्नी-हकारक महतपर विचार-विमर्श चलल। ऐ विशेषताकेँ अक्षुण्ण राखल जाए ई बात श्री राजदेव मण्डलजी कहलनि। सभ कियो निर्णए लेलनि जे अगिला गोष्ठी ऐतिहासिक हुअए। संगे दिन-तारीख आ स्थानक चयन सेहो भऽ गेल जे निम्न अछि।
अपने लोकनि (कथाकार, आलोचक) सादर अमंत्रित छी।
दिन- शनि
तारीख- १९ सितम्बर २०१५
स्थान : श्यामा रेसिडेन्सी कॉम विवाह हॉल, एस.बी.आइ. केम्पस- निर्मली (सुपौल)
Subscribe to: Post Comments (Atom)


text:
कलकत्ताक दुर्गापूजा मे विभिन्न कलाक नमूना एकसंग देखबा लेल भेटैत अछि. थीम पूजा केर ज़माना मे भांति-भांति केर कलाकारीयुक्त पंडाल देखबा लेल देश-विदेश सं लोक कलकत्ता अबै छथि. राति भरि पंडाल सभ मे दर्शनार्थी लोकनिक अपार भीड़ जुटैत रहैत अछि. कलाक पहिचान आ ओकरा मान सम्मान देबय लेल बंगालक लोक बेस पहिचानल जाइत छथि.
एहिबेर बड़ाबाजार केर तुलापट्टी सार्वजनिक दुर्गोत्सव अपन मन्दिरनुमा पंडाल मिथिला पेंटिंग सं सजओलक. कॉटन स्ट्रीट स्थित पूजा समितिक सचिव रवीन्द्र सिंह जनओलनि जे शिल्पी दीपांकर रॉय ई पंडाल केर थीम बनओलनि. मधुबनीक कलाकार लोकनि एकरा मिथिला पेंटिंग सं सजओलनि. ई पेंटिंग लोकक धियान आकर्षित कएलक अछि.
रवीन्द्र सिंह जनओलनि जे एहि बेर 58म दुर्गोत्सवक आयोजन कएल गेल अछि. आगंतुक लोकनिक धियान मिथिला पेंटिंग आकर्षित कएलक.


text:
जनकपुरधाम: गंकी धुस्वा बसुन्धरा प्रतिष्ठान २०७१ सालक गंकी धुस्वाँ बसुन्धरा पुरस्कार मैथिली भाषाक उपन्यासकार, वरिष्ठ साहित्यकार रामभरोस कापडि भ्रमरकेँ प्रदान कएलक अछि. प्रतिष्ठानक अध्यक्ष डा.अरुण सायमीक अध्यक्षतामे विगत वृहस्पतिदिन सम्पन्न पुरस्कार वितरण समारोहक प्रमुख अतिथि उपराष्टूपति परमानन्द झा प्राज्ञ भ्रमरकेँ ओ पुरस्कार प्रदान कएलनि.
पुरस्कारमे सम्मानपत्रक संगहि ५० हजार नगद सेहो रहल अछि. प्राज्ञ भ्रमरक संगहि प्रतिष्ठानद्वारा प्रदान कएल जाएबला सिर्जना पुरस्कार कला जगतक व्यक्तित्व गायक दिपक श्रेष्ठ सेहो ओहि समारोहमे पुरस्कार प्राप्त कएने छथि. हुनका सेहो उपराष्टूपति झा सम्मानपत्रक संगहि नगद प्रदान कएने छलथि.
पुरस्कार वितरणक बाद समारोहकेँ सम्बोधन करैत उपराष्टूपति झा नेवारी भाषा साहित्यक संस्था सँ मैथिलीक साहित्यकार पुरस्कार प्राप्त कएला सँ दूनु भाषा बीचक मल्लकालिन सम्बन्धकेँ आओर मजबुत बनेबाक विश्वास व्यक्त कएलनि.
समारोहमे प्राज्ञ भ्रमर राजनीति समाजकेँ तोडयकेँ काज कऽ रहल होइतो साहित्य समाजकेँ जोडयमे निरन्तरत प्रयत्नरत्न रहल बतौलनि. एहि पुरस्कार सँ सेहो नेवारी र मैथिली समाजकेँ जोडयमे महत्वपूर्ण योगदान पहुँचत हुनक कहब छलनि.
नेवारी भाषाक प्रथम उपन्यास “गंकी” (२०१५) क चर्चित उपन्यासकार, नेवारी संगहि नेपाली आ हिन्दी भाषाक सेहो मुर्धन्य साहित्यकार धुस्वाँ सायमी आ हुनक कनिया श्रीमति बसुन्धराक स्मृतिमा पुत्रसभद्वारा स्थापित गंकी धुस्वाँ बसुन्धरा पुरस्कार २०३९ साल सँ प्रदान होइत आएल अछि. प्रत्येक दू वर्षपर प्रदान कएल जाएबला ई पुरस्कार नेपाल भाषा आ नेपाली भाषाक उपन्यासकारसभक संगहि भोजपुरी सहितक उपन्यासकार सभकेँ प्रदान कएल जा चुकल अछि. मुदा मैथिली भाषीक रुपमे ई पुरस्कारप्राप्त करयबलामे बरिष्ठ साहित्य भ्रमर पहिल छथि. प्रतिष्ठानक कोषाध्यक्ष साहित्यकार अनिता तुलाधरक संयोजकत्वमे नवीन चित्रकार आ सुरेश किरण मानन्धर सदस्य रहल पुरस्कार छनौट समिति प्राज्ञ भ्रमरकेँ एहि वर्ष पुरस्कृत करबाक निर्णय कएने छल.
(रिपोर्ट : मिथिमीडिया ब्यूरो)


text:
पटना। बिजली संकट स जूझ रहल बिहार कए निजात दिएबा लेल मुख्यमंत्री नीतीश कुमार कहला अछि जे भूटान स भारत मे आयातित बिजली क एकटा हिस्सा बिहार कए सेहो भेटबाक चाही। मुख्यमंत्री अपन तीन दिवसीय भूटान यात्रा पर चार मई कए पटना स विदा हेताह। एहि यात्राक संदर्भ मे ओ कहला जे भूटान नरेश आओर प्रधानमंत्री क न्योत पर ओ भूटान जा रहला अछि। नीतीश कहला जे भारत सरकार क सहयोग स भूटान मे कईटा पनबिजली परियोजना स्थापित भेल अछि, जाहि स देश कए विद्युत प्राप्त होइत अछि। एहि मे स बिहार कए सेहो हिस्सा भेटबाक चाही।
ओ कहला जे एहि विषय कए भूटान क यात्रा स किछु लेना देना नहि अछि किया जे इ देश क भीतर केंद्र आओर राज्य क विषय अछि। मुख्यमंत्री कहला जे भूटान मे ओ किछु पनबिजली परियोजना कए देखलाक बाद ओकरा राज्य मे संभावना तकताह। बिहार मे पनबिजली उत्पादन क व्यापक संभावना अछि। दूनू देश क बीच ऐतिहासिक आओर सांस्कृतिक संबंध अछि।
नीतीश कहला जे भूटान स हमर भावनात्मक रिश्ता अछि, किया जे भूटान क पर्यटक बिहार मे बोधगया, राजगीर आओर नालंदा मे बड़ी संख्या मे आबैत छथि। पर्यटक क आवागमन कए सुविधापूर्ण बनेबा लेल हम विचार विमर्श करब। बिहार पर्यटन निगम भूटान मे एकटा प्रदर्शनी सेहो लगाउत। मुख्यमंत्री नीतीश कुमार कहला जे भूटान सकल खुशहाली सूचकांक क माडल विकसित केने अछि। एकर बारे मे बहुत चर्चा अछि आओर हम सेहो एहि बारे मे बुझबाक इच्छुक छी। नीतीश कहला जे भूटान क नरेश आओर प्रधानमंत्री पश्चिमी देशक जीडीपी आधारित आर्थिक सूचकांक क स्थान पर जीएचपी कए अपनेने छथि। हमरा एकर संबंध मे बहुत किछु बुझबाक अछि। ओ कहला जे ओ एकर अवधारणा, माप क तरीका, जनजीवन पर एकर प्रभाव आओर लोक पर पडि रहल असर क बारे मे जानकारी लेब। मुख्यमंत्री कहला जे भूटान क गृहमंत्री क यात्रा क बाद राजगीर मे मित्र देश द्वारा बौद्ध मठ स्थापित करबा लेल जमीन चयनित करि लेल गेल अछि। मुख्यमंत्री नीतीश कुमार क संग ऊर्जा विभाग, पर्यटन आओर सूचना जनसंपर्क विभाग क प्रधान सचिव सहित अधिकारी क एकटा छोट सन दल सेहो भूटान जा रहल अछि। नीतीश कहला जे हुनका चीन क यात्रा क लेल सेहो न्योत भेटल अछि, मुदा ओकरा लेल एखन तारीख तय नहि भ सकल अछि।
बिहार कए चाही भूटानक बिजली
पटना। बिजली संकट स जूझ रहल बिहार कए निजात दिएबा लेल मुख्यमंत्री नीतीश कुमार कहला अछि जे भूटान स भारत मे आयातित बिजली क एकटा हिस्सा बिहार कए सेहो भेटबाक चाही। मुख्यमंत्री अपन तीन दिवसीय भूटान यात्रा पर चार मई कए पटना स विदा हेताह। एहि यात्राक संदर्भ मे ओ कहला जे भूटान नरेश आओर प्रधानमंत्री क न्योत पर ओ भूटान जा रहला अछि। नीतीश कहला जे भारत सरकार क सहयोग स भूटान मे कईटा पनबिजली परियोजना स्थापित भेल अछि, जाहि स देश कए विद्युत प्राप्त होइत अछि। एहि मे स बिहार कए सेहो हिस्सा भेटबाक चाही।


text:
विनोद कुमार झा द्वारा उद्घाटित भेल एहि कार्यक्रमक अध्यक्षता वरिष्ठ साहित्यकार ओ मिथिला दर्शन केर सम्पादक रामलोचन ठाकुर केलनि. मुख्य अतिथिक रूप मे शिक्षाविद विद्यानंद झा, समाजसेवी जुगल किशोर झा ओ के. के. झा उपस्थित छलाह. अभिभाषण केर क्रम मे बहुत ज्ञानवर्धक ओ प्रेरक बात सोझां आयल. साहित्यिक अनुष्ठान मे जतय एक-आध बेर राजनीतिक बात उठल, त' संगहि किछु सहमति-असहमतिक बात सेहो देखल गेल. एहि अवसर पर मैथिल सेवी किशोरीकांत मिश्र केर उपस्थिति सभ सं बेसी उत्साहवर्द्धक रहल.
पोथी विमोचानक उपरांत दोसर सत्र मे काव्यगोष्ठी आयोजित भेल. राम लोचन ठाकुर केर अध्यक्षता मे आयोजित काव्य गोष्ठी मे हुनका सहित लक्ष्मण झा 'सागर', सूर्यदेव झा 'मयंक', पवन कुमार मिश्र, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया, आमोद झा रचना पढलनि. काव्य गोष्ठी मे जतय कविता लोक कें पसिन आयल ओतहि चन्दन कुमार झा ओ आशीष अनचिन्हार गजल सं अपन विशेष उपस्थिति दर्ज करओलनि. सूर्यदेव झा 'मयंक' ओ आमोद झा कविता गाबि क' सस्वर सुनओलनि जे बेस नीक रहल. गजल प्रस्तुति मे चन्दन कुमार झा एक बेर फेर कोलकाता केर मैथिली प्रेमीक प्रशंसा पओलनि. कविगोष्ठीक समापनक उपरांत चंदन कुमार झाकेँ परिषद द्वारा प्रकाशित एवं कार्यक्रमक अध्यक्ष रामलोचन ठाकुर द्वारा हस्ताक्षरित छह गोट पोथी- मणिपद्मक कथा संग्रह "साहित्यकारक दिन", उपन्यास "लोरिक विजय", किशोरी कांत मिश्र द्वारा संकलित एवं संपादित "चयनिका", अनमोल झाक "टेकनोलजी", यात्री रचित "बलचनमा" एवं सूर्यदेव झा "मयंक" द्वारा अनुदित "दाग" एवं पुष्पगुच्छ, हुनकर गजलक भाषा, कथ्य आ' प्रस्तुतिक शैलीकेँ सराहना करैत, प्रोत्साहन स्वरूप देल गेल. कार्यक्रमक सञ्चालन मिथिलेश कुमार झा कयलनि. एहि अवसर पर परिषदक कोषाध्यक्ष देवीशंकर मिश्र बेस सक्रिय देखल गेलाह.


text:
पटना। बिहार विकासक रफ्तार मे बाकी राज्य कए पाछु छोडि चुकल अछि। खेती बाड़ी बिहार क अर्थव्यवस्था क जान अछि। राज्य मे 5 मे स 4 गोटे क गुजर बसर खेती स होइत अछि। एहन मे अगर बिहार कए तरक्की क सफर कए जारी रखबाक अछि त ओकर बाट खेत क आडि स भ कए जाइत। एहन मे बिहार आब खेती मे सेहो आन राज्य स आगू जेबाक योजना तैयार क लेलक अछि। एहन मे राज्य सरकार खेती लेल सबस पैघ परेशानी रहल सिंचाई व्यवस्था कए ठीक करबा लेल आ अगिला दू साल बाद पर्याप्त बिजली उपलब्ध हेबाक परिस्थिति मे सिंचाई लेल पर्याप्त बिजली मुहैया करेबा क लक्ष्य ल खेती लेल अलग ट्रांसमिशन लाइन बिछेबाक काज शुरू क देलक अछि। किसान क कहब अछि जे एहि स उत्पादन दोगुना तक बढि सकैत अछि।
किसान क दावा अछि जे नालंदाक आलू आइ रूस निर्यात करबाक प्रयास कैल जा रहल अछि। एकर अलावा लीची, आम समेत कईटा कृषि उत्पाद लेल बिहार दुनिया मे नाम कमा सकैत अछि। मुदा सिंचाई आ खेती स जुडल कोनो ठोस पॉलिसी नहि रहला स एहि ठामक कृषि क्षेत्र मे क्षमता क मुताबिक विकास नहि भ पाबि रहल अछि, जखन कि राज्य क जीडीपी मे एकर हिस्सा 42 फीसदी अछि। मुदा पिछला 6 साल स सरकार एहि दिस खास ध्यान द रहल अछि।
सरकार क एहि कोशिश क नतीजा सेहो देखा रहल अछि। आजादी क बाद बिहार पहिल बेर पिछला साल कृषि क्षेत्र मे 17 फीसदी स बेसी विकास केलक आ एहि ठाम 166 लाख टन अनाज क उत्पादन भेल, जे देश मे सबस बेसी रहल। एहि स पहिने धान उत्पादन मे एहि ठामक किसान रिकॉर्ड बना चुकल अछि। धान उत्पादन मे विश्व रिकॉर्ड बना चुकल बिहार क नालंदा जिला क दरवेशपुरा गाम क किसान कए 17 साल बाद दोबारा बिजली भेटबाक आस जगल अछि। एहि स पहिने दरवेशपुरा गाम क इ किसान सब एक हेक्टेयर मे 224 क्विंटल धान उपजेबा मे रिकॉर्ड सफलता हासिल केलक, जखनकि एखनधरि दुनिया मे सबस बेसी 190 क्विंटल धान उत्पादन क रिकॉर्ड चीन क एकटा किसान लग छल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
समाजवाद
समाजवाद (Socialism) एक आर्थिक-सामाजिक दर्शन छी । समाजवादी व्यवस्थामे धन-सम्पत्तिकें स्वामित्व आ वितरण समाजक नियन्त्रणक अधीन रहैत अछि । आर्थिक, सामाजिक आ वैचारिक प्रत्ययकें तौर पर समाजवाद निजी सम्पत्ति पर आधारित अधिकारसभकें विरोध करैत अछि । ओकर एक बुनियादी प्रतिज्ञा एहो अछि की सम्पदाकें उत्पादन आ वितरण समाज वा राज्यक हाथमे होनाए चाही । राजनीतिकें आधुनिक अर्थमे समाजवादकें पूँजीवाद या मुक्त बाजारक सिद्धान्तक विपरीत देखल जाइत अछि । एक राजनीतिक विचारधाराक रूपमे समाजवाद युरोपमे अठारहम आ उन्नैसम शताब्दीमे निर्माण भेल उद्योगीकरणक अन्योन्यक्रियामे विकसित भेल अछि ।
ब्रिटिश राजनीतिक विज्ञानी हेराल्ड लास्कीद्वारा कहियो समाजवादकें एक एहन टोपी कहने छल जकरा कियो अपन अनुसार पहिन लैत अछि । समाजवादक विभिन्न प्रकार लस्कीकें ई चित्रणकें बहुतेक सीमाधरि रूपायित करैत अछि । समाजवादक एक प्रकार विघटित भऽ चुकल सोभियत सङ्घक सर्वसत्तावादी नियन्त्रणमे चरितार्थ होइत अछि जहिमे मानवीय जीवनक हर सम्भव पहलूकें राज्यक नियन्त्रणमे लाबैक आग्रह कएल गेल अछि । ओकर दोसर प्रकार राज्यक अर्थव्यवस्थाकें नियमनद्वारा कल्याणकारी भूमिका निर्वाहक मन्त्र दैत अछि । भारतमे समाजवादक एक भिन्न प्रकारक शुत्रीकरणक कोशिश कएल गेल अछि । राममनोहर लोहिया, जय प्रकाश नारायण आ नरेन्द्र देवक राजनीतिक चिन्तन आ व्यवहार सँ बाहर आबि प्रत्ययकें 'गाँधीवादी समाजवाद' कऽ संज्ञा देल जाएत अछि ।
समाजवाद अङ्ग्रेजी आ फ्रान्सेली शब्द 'सोसलिज्म' कऽ हिन्दी रूपान्तर छी । १९हम शताब्दीक पूर्वार्धमे ई शब्दक प्रयोग व्यक्तिवादक विरोधमे आओर ओ विचारसभक समर्थनमे कएल जाइत छल जकर लक्ष्य समाजक आर्थिक आ नैतिक आधारकें परिवर्तन छल आ जे जीवनमे व्यक्तिगत नियन्त्रणक स्थान सामाजिक नियन्त्रण स्थापित करनाए चाहैत छल ।
समाजवाद शब्दक प्रयोग अनेक आओर कहियो काल परस्पर विरोधी प्रसङ्गमे कएल जाइत अछि; उदाहरणक लेल समूहवाद अराजकतावाद, आदिकालीन कबायली साम्यवाद, सैन्य साम्यवाद, इसाई समाजवाद, सहकारितावाद, आदि - एतय धरि की नात्सी दलक पूरा नाम 'राष्ट्रिय समाजवादी दल' छल ।
समाजवादक परिभाषा करनाए कठिन अछि । ई सिद्धान्त तथा आन्दोलन, दुनू अओर ई विभिन्न ऐतिहासिक आ स्थानीय परिस्थितिसभमे विभिन्न रूप धारण करैत अछि । मूलत: ई ओ आन्दोलन छी जे उत्पादनक मुख्य साधनसभक समाजीकरण पर आधारित वर्गविहीन समाज स्थापित करवाक लेल प्रयत्नशील अछि आ जे मजदूर वर्गक एकर मुख्य आधार बनाबैत अछि, कियाकी ओ ई वर्गकें शोषित वर्ग मानैत अछि जकर ऐतिहासिक कार्य वर्गव्यवस्थाकें अन्त करनाए अछि ।
इतिहास[सम्पादन करी]
आदिकालीन साम्यवादी समाजमे मनुष्य पारस्परिक सहयोगद्वारा आवश्यक चीजसभक प्राप्ति आ प्रत्येक सदस्यक आवश्यकतानुसार ओकर आपसमे बँटवारा करैत छल । मुदा ई साम्यवाद प्राकृतिकें छल; मनुष्यक सचेत कल्पना पर आधारित नै छल । आरम्भक इसाई पादरीसभक रहन-सहनक ढङ्ग बहुत किछ साम्यवादी छल, ओ एक सङ्ग आ समान रूपसँ रहैत छल, मुदा ओकर आय स्रोत धर्मावलम्बीसभक दान छल आ ओकर आदर्श जनसाधारणक लेल नै, नै तँ मात्र पादरीसभधरि सीमित छल । ओकर उद्देश्य सेहो आध्यात्मिक छल, भौतिक नै । ई बात मध्यकालीन इसाई साम्यवादक सम्बन्धमे सेहो सही अछि । पेरु देशक प्राचीन इन्का सभ्यताकें 'सैन्य साम्यवाद' कऽ संज्ञा देल जाइत अछि, मुदा ओकर आधार सैन्य सङ्गठन छल आ ओ व्यवस्था शासक वर्गक हितसाधन करैत छल । नगरपालिकाद्वारा लोकसेवासभक साधनसभक प्राप्त करनाए, अथवा देशक उन्नतिक लेल आर्थिक योजनासभक प्रयोग मात्रक समाजवाद नै कहल जाए सकैत अछि, कियाकी ओ आवश्यक नै अछि की ओकरद्वारा पूँजीवादकें हानी होए । नात्सी दलद्वारा बैङ्कसभकें राष्ट्रियकरण कएल गेल छल मुदा पूँजीवादी व्यवस्था अक्षुण्ण रहल छल ।[१][२][३]
समाजवादक भावनात्मक ढाँचा गढ़ऽ में इङ्ल्यान्डमे सत्रहम शताब्दीक समय इसाई धर्मक दायरामे विकसित लेवलर्स तथा डिग्गर्स आ सोलहम आ सत्रहम शताब्दीक मध्य युरोपमे विकसित होमए वाला एनाब्यापटिस्ट जका र्याडिकल आन्दोलनसभक महत्वपूर्ण भूमिका रहल अछि ।[४][५][६][७][८][९] मुदा समाजवादक आधुनिक आ औपचारिक परिकल्पना फ्रान्सेली विचारकसभ साई-सिमोन आ चार्ल्स फुरिएर तथा ब्रिटिश चिन्तक राबर्ट ओभेनक निष्पत्ति सँ निकलैत अछि । समाजवादक ई शुरुआती विचारक व्यक्तिवाद आ प्रतिस्पर्द्धाक स्थान आपसी सहयोग पर आधारित समाजक कल्पना करैत छल । हुनका विश्वास छल की मानवीय स्वभाव आ समाजक विज्ञान लाधि सामाजिक अर्थकें बेहतर रूप देल जाए सकैत अछि । मुदा वाञ्छित सामाजिक रूपसभक ठोस ब्योरा, ओकरा प्राप्त करवाक रणनीति तथा मानव प्रकृतिक समझकें लऽ ओ दुनू बीच बहुत प्रकारक मतभेद छल । उदाहरणक लेल, साई-सिमोन तथा फुरिएर, रूसोक ई मत सँ सहमत नै छल की मनुष्यक प्रकृति अपन बनावटमे तँ नीक, उदात्त आ विवेकपूर्ण अछि मुदा आधुनिक समाज आ निजी सम्पत्ति ओकरा भ्रष्ट करि देनए अछि । एकर विरोधमे हुनकर तर्क ई छल की मानवीय प्रकृतिकें किछु स्थिर आ निश्चित रूप होएत अछि जकर परस्पर सहयोगक आधार पर आपसमे मेल कराएल जाए सकैत अछि । ओभेनक मत साई-सिमोन आ फुरिएर सँ भिन्न छल । ओकर कहनाम् छल की मनुष्यक प्रकृति बाहरी परिस्थितिसभ सँ तय होएत अछि आ ओकर इच्छित रूप देल जाए सकैत अछि । याह लेल समाजक परिस्थितिसभकें एहन प्रकार सँ परिवर्तन कएल जाना चाही की मनुष्यक प्रकृति पूर्णताक दिस बढ़ल जाए सकै । ओकर अनुसार यदि प्रतिस्पर्द्धा आ व्यक्तिवादक स्थान आपसी सहयोग आ एकताकें बढ़ावा देल जाएत तँ पुरे मनुष्यताक भला कएल जाए सकैत अछि ।
समाजवादक राजनीतिक विचारधारा उन्नैसम शताब्दीक तेसर आ चारिम दशकक समय इङ्ल्यान्ड, फ्रान्स तथा जर्मनी जका युरोपेली देशसभमे लोकप्रिय होमए लागल छल । उद्योगीकरण आ शहरीकरणक तेज गति तथा पारम्परिक समाजक अवसानद्वारा युरोपेली समाजक सुधार आ परिवर्तनक शक्तिसभक अखाड़ा बनाए देनए छल जहिमे मजदूर सङ्घ आ चार्टरवादी समूहसभ लगायत एहन गुट सक्रिय छल जे आधुनिक समाजक स्थान प्राक-आधुनिक सामुदायिकतावादक वकालत करि रहल छल ।
मार्क्स आ एङ्गेल्सद्वारा प्रतिपादित वैज्ञानिक समाजवादक विचार सामाजिक आ राजनीतिक उथलपुथलक ई पृष्ठभूमिमे विकसित भेल छल । मार्क्सद्वारा साई-सिमोन, फुरिएर आ ओभेनक विचारसभ सँ प्रेरणा तँ लेलक, मुदा अपन वैज्ञानिक समाजवादक प्रतिस्पर्धा हुनकर समाजवादकें काल्पनिक घोषित करि देलक । याह पूर्ववर्ती चिन्तकसभक जका मार्क्स समाजवादक कोनो एहन आदर्श नै मानैत छल की ओकर स्पष्ट खाका खीचल जाए । मार्क्स आ एङ्गेल्स समाजवादकें कोनो स्वयं-भू सिद्धान्त नै भए पूँजीवादक कार्यप्रणालीसँ उत्पन्न होमए वला स्थितिक रूपमे देखैत अछि । हुनकर ई माननाए छल की समाजवादक कोनो भी रूप ऐतिहासिक प्रक्रिया सँ आएत । याह समझक कारण मार्क्स आ एङ्गेल्सक समाजवादक विस्तृत व्याख्या केनाए या ओकरा परिभाषित केनाए सेहो कठिन छल । हुनका लेल समाजवाद मुख्यतः पूँजीवादके नकारात्मक प्रत्यय छल जकरा एक लम्बा क्रान्तिकारी प्रक्रियाक आधार पर अपन पहचान स्वयं बनेनाए छल । समाजवादक विषयमे मार्क्सक सभसँ महत्त्वपूर्ण रचना 'क्रिटिक अफ द गोथा प्रोग्राम' छी जहिमे ओ समाजवादकें साम्यवादी समाजक दुई चरणसभकें मध्यवर्ती अवस्थाक तौर पर व्याख्यायित केनए अछि ।
सम्भव अछि की मार्क्सक ई रचनाक प्रकाशन हुनकर मृत्युकें आठ साल बाद भेल छल । ता धरि मार्क्सवादी सिद्धान्तसभमे एकरा बहुत अधिक महत्त्व नै देल जाइत छल । ई विमर्शकें मार्क्सवादक मूल सिद्धान्तसभमे शामिल करवाक श्रेय लेनिनकें जाएत अछि, जे अपन कृति 'स्टेट एन्ड रिभोल्युसन' मे मार्क्सक तर्ज पर समाजवादकें साम्यवादी समाजक रचनामे पहिल या निम्नतर चरण बतौलक । लेनिन कऽ बाद समाजवाद मार्क्सवादी शब्दावलीमे एहि प्रकार विन्यस्त भऽ गेल की कियो व्यक्ति या दल कोनो खास वैचारिक दिक्कतदारीकें बिना स्वयंकें समाजवादी या साम्यवादी कहि सकैत छल । ई विमर्शक विभाजक रेखा ई गप्प सँ तय होइत छल की कोनो दल या व्यक्तिक लेल क्रान्तिकारी गतिविधिसभक तात्कालिक आ दूरगामी लक्ष्य की छी । अर्थात यदि कियो स्वयंकें समाजवादी कहैत छल तँ एकर अर्थ ई होइत छल की ओ साम्यवादी समाजक रचनाकें पहिल चरण पर अधिक जोर दैत अछि । याह कारण अछि की बहुतेक समाजवादी देशसभमे शासन कएनिहार दल जब स्वयंकें कम्युनिस्ट घोषित करैत छल तँ एकरा असङ्गत नै मानल जाइत छल ।
बीसम शताब्दीमे समाजवादक अन्तर्राष्ट्रिय प्रसार तथा सोभियत शासन व्यवस्था एक प्रकारसँ सहवर्ती परिघटनासभ मानल जाइत अछि । ओ एक एहन तथ्य छी जे समाजवादक विचार आ ओकर भविष्यकें गहिरागर जका सँ प्रभावित केनए अछि । उदाहरणार्थ, क्रान्तिक बाद सोभियत सङ्घ ओकर समर्थकसभ आ आलोचकसभ, दुनूक लेल समाजवादक पर्याय बनि गेल । सोभियत समर्थकसभक दलील ई छल की उत्पादनक प्रमुख साधनसभक समाजीकरण, बजारकें केन्द्रीकृत नियोजनक मातहत केनाए, तथा विदेश व्यापार आ घरेलू वित्त पर राज्यक नियन्त्रण जका उपाय अपनेला सँ सोभियत सङ्घ बहुत कम अवधिमे एक औद्योगिक देश बनि गेल । जबकि ओकर आलोचकसभक कथान ई छल की ई एक प्रचारित छवि छल कियाकी विराट नौकरशाही, राजनीतिक दमन, असमानता तथा लोकतन्त्रक अनदेखी स्वयंमे समाजवादक आदर्शकें खारिज करवाक लेल अधिक छल । समाजवादक प्रसारमे सोभियत सङ्घक दोसर भूमिका एक सङ्गठनकर्ताक छल । समाजवादी क्रान्तिक प्रसारक लेल कम्युनिस्ट इन्टरनेशनल जका सङ्गठनक स्थापना करि ओ स्वयंकें समाजवादकें हरावल सिद्ध केलक । ई सङ्गठनद्वारा विश्वक कम्युनिस्ट पार्टीसभकें लम्बा समयधरि दिशा-निर्देशन केलक । सोभियत सङ्घक भूमिकाक तेसर पहलू ई छल की ओ अपन पूर्वी युरोपमे बहुतेक अपनप्रकारक शासन व्यवस्था कायम केलक । अन्ततः सोभियत सङ्घ समाजवादक प्रयोगशाला एहि कारण सेहो मानल गेल कियाकी रूसी क्रान्तिक बाद स्टालिनक नेतृत्वमे ई सिद्धान्त प्रचारित कएल गेल की समाजवादी क्रान्तिकें अन्य देशसभमे प्रसार आरम्भ करैसँ पहिने ओकरा एक टा देशमे पहिने मजबूत कएल जाना चाही । बहुतेक विद्वानसभक दृष्टिमे ई एक एहन शुत्रीकरण छल जे राष्ट्रिय समाजवादकें बहुतेक प्रकारक उभारकें वैधता देलक ।
द्वितीय विश्वयुद्धक बाद शुरू भेल वि-उपनिवेशीकरणक प्रक्रियाक समय समाजवाद आ राष्ट्रवादक ई संश्रय तेसर दुनियाक देशसभमे समाजवादक विकासक एक प्रारूप जका बनि गेल । चीन, भियतनाम तथा क्युबा जका देशसभमे समाजवादक प्रसारक ई एक केन्द्रीय प्रवृत्ति छल । सोभियत समर्थित समाजवादक छोडि ओकर एक अन्य रूप सेहो अछि जे पूँजीवादी देशसभक अप्रत्यक्ष ढङ्ग सँ प्रभावित केनए अछि । सदैव, समाजवादक तर्क आ ओकर आकर्षणक प्रति-सन्तुलित करवाक लेल पश्चिमक पूँजीवादी देशसभकें अपन अर्थव्यवस्थाक आकृतिकें परिवर्तन करि ओकरा कल्याणकारी रूप दै पड़ल । याह सन्दर्भमे स्क्यानडेनभियन देशसभ, पश्चिमी युरोप तथा अस्ट्रेलिया क्षेत्रक देशसभमे किन्सक लोकोपकारी विचारसभ सँ प्रेरित भए सोभियत स्वरुपक समाजवादकें विकल्प गढ़वाक प्रयास कएल गेल । माँगक प्रबन्धन, आर्थिक राष्ट्रवाद, रोजगारक गारन्टी, तथा सामाजिक सेवासभक क्षेत्रकें मुनाफाखोरीक प्रवृत्तिसभ सँ मुक्त करवाक नीति पर टिकल ई कल्याणकारी उपायसभ एकबारगी पूँजीवाद आ समाजवादक अन्तरकें धुमिल करि देने छल । राज्यक ई कल्याणकारी मोडलक एक समय पूँजीवादक विसङ्गती— बेकारी, बेरोजगारी, अभाव, अज्ञान आदिक स्थाई इलाज बतायल जाए रहल छल । ई मोडलक आर्थिक आ राजनीतिक कामयाबीक प्रमाण ई तथ्यकें मानल जाए सकैत अछि की यदि वामपन्थी दायरासभमे ई उपायसभक प्रशंसा कएल गेल तँ दक्षिणपन्थी राजनीति सेहो ओकर खुला विरोध नै करि सकल । द्वितीय विश्व-युद्धक समाप्तिक बाद तीन दशकधरि बाजार केन्द्रित समाजवादक ई मोडल बहुतेक प्रभावशाली ढङ्ग सँ काम करैत रहल ।
मुदा सातम दशकमे मन्दी आ मुद्रास्फीतिक दोहरा मारि तथा कल्याणकारी पूँजीवादक गढ़मे गतिशील सामाजिक आ औद्योगिक असन्तोषक कारण ई मोडलक औचित्यकें लऽ प्रश्न खड़ा होमए लागल । मार्क्सवादी शिविरक विद्वान सेहो लगातार ई कहैत आबि रहल छल की कल्याणकारी भङ्गिमासभद्वारा असमानता आ शोषणकें खत्म नै करि पूँजीवादे कें आओरो मजबूत केनए अछि । ई मोडलक एक आपत्तिजनक पहलू एहो प्रकट भेल की कामगार वर्गक जीवनक बुनियादी सुविधासभ प्रदान करैवला मसिनद्वारा राज्य ओकरासभ पर नियन्त्रण करवाक स्थितिमे आबि गेल अछि ।
सन्दर्भ सामग्रीसभ[सम्पादन करी]
- ↑ pp. 276–77, A.E. Taylor, Plato: The Man and His Work, Dover 2001.
- ↑ p. 257, W. D. Ross, Aristotle, 6th ed.
- ↑ A Short History of the World. Progress Publishers. Moscow, 1974
- ↑ A Short History of the World. Progress Publishers. Moscow, 1974
- ↑ Oxford Encyclopedia of the Modern Islamic World. New York: Oxford University Press. 1995. प॰ 19. आइएसबिएन 0-19-506613-8. OCLC 94030758.
- ↑ "Abu Dharr al-Ghifari", Oxford Islamic Studies Online, अभिगमन तिथि २३ जनवरी २०१०।
- ↑ And Once Again Abu Dharr. http://www.iranchamber.com/personalities/ashariati/works/once_again_abu_dhar1.php. अन्तिम पहुँच तिथि: 15 August 2011.
- ↑ Hanna, Sami A.; George H. Gardner (1969). Arab Socialism: A Documentary Survey. Leiden: E.J. Brill. pp. 273–74. https://books.google.com/books?id=zsoUAAAAIAAJ&pg=PA273&lpg=PA273#v=onepage&q=&f=false. अन्तिम पहुँच तिथि: 23 January 2010.
- ↑ Hanna, Sami A. (१९६९), "al-Takaful al-Ijtimai and Islamic Socialism", The Muslim World 59 (3-4): 275–86, डिओआई:10.1111/j.1478-1913.1969.tb02639.x, मूलसँ १३ सितम्बर २०१०-के सङ्ग्रहित।


text:
दरभंगा के सांसद छथिन्ह कीर्ति आजाद जी. राजनीति हिनका विरासत मे मिलल छनि. हिनकर पिताजी भगवतझा आजाद बिहारक मुख्यमंत्री रहि चुकल छथिन्ह. कीर्ति जी भारतीय क्रिकेट टीम के लेल खेल सेहो चुकल छथिन्ह. कीर्ति जी टेस्ट आओर वनडे दूनु खेलने छथिन्ह. देशके प्रमुख चैनल पर खेलक समीक्षा सेहो करैत रहय छथिन्ह.
हिनकर जन्म पूर्णिया मे भेल छनि आ ओ दिल्ली सं विधायक सेहो रहि चुकल छथिन्ह. दरभंगा हिनकर सासुर छनि आओर
हिनकर पत्नी पूनम झा आजाद सेहो दिल्ली के गोलमार्केट सं चुनाव लड़ि चुकल छथीह. मुदा दिल्ली के मुख्यमंत्री शीला दीक्षित के हरा नहि पएलीह.
पिछला दिन दरभंगा... लहेरियासराय मे स्टेडियम निरीक्षण के क्रम मे कीर्ति जी कहलखिन्ह जे ओ एहि साल धोनी... सहवाग जैसन पैघ क्रिकेट खिलाड़ी सभ के दरभंगा लाबय के कोशिश करथिन्ह. एहिठाम स्टेडियम के नवका रूप देल जा रहल अछि.
मुदा सवाल उठि रहल अछि जे कि कीर्ति जी दरभंगाक विकास मे नीक सं योगदान द रहल छथिन्ह? कि ओ आम लोक के कल्याणक काज मे बढ़ि-चढ़ि क हिस्सा ल पाबय छथिन्ह? कि ओ अपन लोकसभा क्षेत्र के सभ इलाका पर बराबर ध्यान द रहल छथिन्ह?
दरभंगा लेल कीर्ति जीक एकटा महत्वाकांक्षी परियोजना छल म्यूजिकल फाउंटेन केर. स्टेशन के पास ई फांउंटेन काफी तामझाम के संग बनल. मुदा लाखों रुपया खर्च भेलाह के बादहुं एकर कोनो उपयोग नहि भ रहल अछि.
कि दरभंगा जैसन गरीब शहर के लेल फाउंटेन सही तोहफा छल? कि गरीब जनताक लाखों रुपया एहि पर खर्च भ गेल जखन कि दोसर कइटा नीक काज भ सकैत छल. कि कीर्ति जी सांसद फंड के इस्तेमाल सही ढंग सं क रहल छथिन्ह?
दरभंगा शहर मे सड़क ठीक-ठाक भ गेल अछि. मुदा एकर श्रेय पूर्व सांसद मो अली अशरफ फातमी जी... दरभंगाक विधायक संजय सरागवी... आओर दोसर नेता सभ सेहो लय छथिन्ह. त फेर कीर्ति जी कि कएलाह?
कीर्ति जी राज्य मे खेल के बढ़ावा दय के बात करय छथिन्ह मुदा लोक सभ हिनका पर बिहार मे क्रिकेट के सत्यानाश करय के आरोप सेहो लगाबय छथिन्ह. कि सत्य अछि? एहि मे अहां सभक राय काफी महत्व रखैत अछि.
दरभंगा के बड़ लोक देश-विदेश मे रहय छथिन्ह. कि ओ अपन दरभंगा के एकटा आदर्श जिला मानय छथिन्ह? कि अहां के लगैत अछि जे दरभंगा मे जे विकास होबाक चाही छल से भेल अछि? विकास के लेल ओ कि -कि परियोजना लएने छथिन्ह?
अहां सभ दिल्ली... पंजाब... हरियाणा... कर्नाटक... आंध्र प्रदेश... महाराष्ट्र गेल होएब. कि ओहिठामक इलाका एहने पिछड़ल अछि? कीर्ति जी पहिल बेर सांसद नहि बनलाह. पहिनहुं सांसद रहि चुकल छथिन्ह. अगर इलाका पिछड़ल अछि त ओकरा लेल ओ पूरा जिम्मेदार नहि छथिन्ह?
कीर्ति जी दिल्ली मे अपना के मिथिलाक प्रतिनिधि मानय छथिन्ह. मुदा कि हुनका एहि बातक चिंता छनि जे बिहारक प्राइमरी स्कूल मे अखनो मैथिलीक पढ़ाई नहि होएत अछि? कि हुनकर कोनो पोस्टर... बैनर... पर्चा मैथिली मे रहय छनि?
कि मैथिली के सिर्फ मान्यता मिल गेलाह सं कर्तव्य पूरा भ जाएत अछि. एकरा विकास के लेल अहां कि करि रहल छी? मैथिलीक अखबार निकलय... मैथिलीक चैनल आबय... मैथिलीक पोथी लोक के उपलब्ध होए ... एकरा लेल अहां कि करि रहल छी?
कि अहांक सांसद एहि सभ पर खरा उतरय छथि? कि अहांक सांसद दरभंगा सं नवका ट्रेन शुरू होए एहि के लेल रेल मंत्री ममता बनर्जी सं भेंट मुलाकात करलाह? बजट आबय वाला अछि कि कीर्ति जी वित्त मंत्री प्रणब मुखर्जी जी सं अपन जिला के परेशानी बतौलखिन्ह?
एहि के अलावा एहां सभ रोज दस तरहक परेशानी के सामना करैत छी... कि सांसद महोदय अहांक परेशानी दूर करय लेल हरदम तत्पर रहय छथि? अगर नहि छथि त आवाज उठाउ... ओकरा दूर करय लेल हिनका झकझौरैत रहिऔ.


text:
सोनपुर। हरिहर क्षेत्र सोनपुर मेला क इतिहास मे एहन पहिल बेर भेल जे सरकारी स्तर पर एकर समापन क घोषणाक बावजूद दर्शक क भीड़ कम नहि भेल, जाहि स मेला मे लागल दुकान समेटल नहि जा सकल। मेला आयोजन समितिक क लोक क कहब अछि जे सरकारी स्तर पर हरिहरक्षेत्र सोनपुर मेला क रविदिन समापन भ गेल। एहि समापन क प्रभाव केवल राज्य आओर केन्द्र सरकार क विभिन्न प्रदर्शनी पर पड़ल। इ प्रदर्शनी समटा गेल। मुदा मेला मे दर्शक क भीड़ नखास स चिड़िया बाजार मोड़ आ ड्रोलिया चौक होइत हरिहर नाथ मंदिर तक क लगभग एक किलोमीटर क भू-भाग पर शिफ्ट भ गेल अछि। एखनो मेला मे 50 हजार स बेसी दूरदराज क दर्शक पहुंचलथि अछि आओर जमकए खरीदारी भ रहल अछि। भीड़ मे ग्रामीण क्षेत्र क महिला क संख्या बेसी अछि। घरेलू जरूरत क चीज क बिक्री तेज भ गेल अछि। मेला मे जम्मू-कश्मीर स आयल एक दर्जन स बेसी दुकानदारक अलावा लुधियाना, अमृतसर, पानीपत, सोनीपत, सहारपुर, हरिद्वार, मेरठ, मुजफ्फर नगर, नीरपुर आदि व्यापारी एहि ठाम स एखन जेबा लेल तैयार नहि छथि। बिक्री स दुकानदार उत्साहित दथि आ अगिला 15-20 दिन तक मेला मे ठहरबाक इरादा व्यक्त करि रहल छथि। प्रशासन आ राजस्व मंत्री रमई राम दूनू गोटे एहि आलोक मे सबटा आवश्यक सेवा कए बहाल रखबाक घोषणा करि देलथि अछि। व्यापारीक सुरक्षा क लेल मेला क प्रत्येक बाजार मे पुलिस क सघन गश्त जारी अछि।
मुख्य पृष्ठ समाचार समापन क बाद सेहो सोनपुर मेला मे भीड 50 हजार


text:
जानकी बाबूक आदर्श कए सम्मुख राखि मिथिला राज्य क परिकल्पना संभव : कमलेश
मधुबनी। मधेपुर प्रखंड क कोसी निरीक्षण भवन पर कोसी विकास समिति क तत्वाधान मे मिथिला राज्य विमर्श पर परिचर्चा आयोजित कयल गेल । कार्यक्रम क अध्यक्षता मिथिलांचल कोसी विकास समिति क अध्यक्ष श्री शंभूनाथ मिश्र कयलथि।
परिचर्चा मे एक स्वरे सब वक्ता मिथिला राज्य क निर्माण पर अपन सहमति जनौलन्ह।
कार्यक्रम क शुभारम्भ शांति पाठ, स्वागत गीत आ जय जय भैरवि वन्दना क संग भेल।
कार्यक्रम क मुख्य अतिथि प्रो. केदार नाथ झा बजलाह जे मिथिला राज्य क निर्माण विना मिथिलांचल क विकास संभव नहि अछि। भाषा, संस्कृत,व्याकरण आदि सँ समृद्ध मैथिली भाषी रोजगार हेतु पलायन लेल विवश छथि।
कमलेश झा बजलाह जे मिथिला केसरी स्व. बाबू जानकी नन्दन सिंह क आदर्श के सम्मुख राखि मिथिला राज्य क परिकल्पना कयल जा सकैछ। ओ जनौलन्हि जे स्व. जानकी बाबू 1954 ई. मे मिथिला राज्य निर्माण हेतु संघर्ष रत छलाह। मिथिला संघर्ष समिति एहि लेल संघर्षरत रहत। ज्योति झा मिथिला क संस्कृत के बचा के रखबाक आवश्यकता पर जोड़ दैत प्रत्येक स्तर पर मैथिली क प्रयोग करबाक अनुरोध कयल।
श्री योगेंद्र पाठक वियोगी युवा वर्ग सँ मिथिला राज्य निर्माण हेतु सक्रिय सहयोग क आह्वान कयल। ओ कहलनि जे क्रान्ति क लेल बलिदान आवश्यक छैक। प्रो. किशोर नाथ झा स्व. जानकी बाबू क संघर्ष पर विस्तृत चर्चा करैत कहलनि मिथिला राज्य क निर्माण से हुनक सपना साकार होयत। मो.शमीम उर्फ वागी संघर्ष क आवश्यकता जनौलन्हि।गिरीजानन्द अर्द्धनारीश्वर मानव संसाधनक विकास हेतु मिथिला राज्य क आवश्यकता जनौलैन। मंच संचालन प्रो.यन्त्रू नाथ सिंह कयलन्हि।
कार्यक्रम के कृष्णमोहन मिश्र, रामचंद्र मिश्र, मधुकर, इंद्रनाथ ठाकुर, मायाशंकर मिश्र,दीनानाथ प्रसाद युवराज, लक्षमण राय, संजय कुमार पूर्वे, रतनपटवा, चमन कुमार लाल दास, डा. न्नद कुमार मिश्र, बिन्देश्वर साफी ,अजय शंकर सि़ह, बोलबम झा, ऋतुनंदन सिंह आदि संबैधित कयलन्हि।